Taksa plaćena u gotovu 


Cijena 4 Din’ 



OBITE LJ 


MA PALUBI BRODA 


(Foto Tobis-MajesHc) 


God. 1939. 5. kolovoza Broj 29/30 





Da se ne opečele 
kada poslužujete kavom 



Koliko ste se puta opekli kad 
ste nekoga posluživali kavom, 
jer je kava bila vruća? Da vam 
se to ponovo ne dogodi, pomo- 
zite se sami na način, kako vam 
to pokazuje naša slika. 

Br. 1. pokazuje posudu, kojoj 
je na ručki već postavljen bra- 
nič, da se ne opečete. Branič se 
sastoji od dva dijela, koji se na- 
pune pamukom i skupa sašiju. 
Na jednoj je strani otvor. Tu 
dođe ručica od posude. Šavovi 


se opšiju kakvom šarenom vrp- 
com ili se zakačkaju, da stvar 
ukusnije izgleda. 


Jeste li još nabavili najizrazitiji se- 
ljački roman: 

»BARTOL 1 BARA« 

Napisao ga prvak hrvatskih kato- 
ličkih pripovjedača Antun Mata- 
s o v i ć. — Za Vas samo 20 Din. 


Klupice kaktuse 



Briga oko cvijeća je za sva- 
koga zgodno sredstvo, kako 
da svakidašnjicu učini vedrijom 
i zabavnom te se osvježi od 
briga. Kaktusi su za to veoma za- 
hvalni i ne traže veliku pažnju. 
Kao djeci sunca pripada im mje- 
sto na prozoru, ali ih moramo 
tako poredati, da njihova vrijed- 
nost i ljepota dođe do izražaja. 

Vrste kaktusa: Echinocea, 

Opuntia i Manillaria ljube hlad- 
nu zimu i radi toga ih je najbo- 
lje postaviti između dvostrukog 
prozora na klupčicama, koje su 
napravljene kao stepenice. Sli- 

ka 1. i 2. prikazuju ovdje dvije 
vrste takvih stepenica. Klupice 
su jednostavno građene, a uz to 
u vrlo ukusne. Jasno je, da se 
i tu mora gledati na simetriju, 
i to već prema prozorima, gdje 
dolazi koja klupica. Ako su tri 
klupice na jednom prozoru, na 
lijevo i desno dolazi ista vrsta, 
a u sredini druga vrsta klupice. 

Echylea i Phylokaktusi cvatu 
i rastu zimi. Treba se dakle po- 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RUDOLF KREBELJ 

ZAGREB 

Srebrnička 5, iz Nove ceste 120 

Izrađujem brončane nadgrobne 
| svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 



brinuti, da im bude toplo. Nji- 
hovo je mjesto na malom sto- 
liću pred prozorom, koji je jako 
sunčan. Na sred stolića postave 
se 3 stalka za kaktuse (kao na 
slici 3.). 

Tri naše slike pokazuju, da se 
klupicama mogu dati vrlo uku- 
sni oblici. Izradba im je vrlo 
laka. 


U sredini su trećeg četvrtgodišta, 
Kako je s Vašom pretplatom? 


A Iv M A“ 

Specijalna radionica muškog 
i ženskog rublja 

Primaju se radovi na endlanje, štikanje 
itd. — Prvorazredno izrađivanje svih vrsti 
finog muškog i ženskog rublja po mjeri to 
jest od mušterije sa vlastitim materijalom. 

Gajeva ulioa U O 

tlovela „ Obitelji “ 


Drugi svijet 


i. 

»Jedi nešto . . .« 

»Hvala.« 

»Pripravit ću ti crnu kavu . . .« 

»Ne treba.« 

Žena je prišla mužu, pomilovala mu je kosu 
te ga zapitala: 

»Tomo, što je s tobom?« 

Muž ju je odbio od sebe blago, ali ipak od- 
lučno: »Ništa«. 

»Takav si već nekoliko dana. Ne jedeš, uzru- 
jan si i zlovoljan. Ne razumijem, što bi moglo 
biti uzrok tome? Imaš li možda u bolnici ka- 
kvih neprilika?« 

Muž primi ženu za ruku, privuče je k sebi, 
pomiluje joj lice, zagleda se u njezine oči i 
tako joj reče: 

»Draga moja, želio bih biti iskren.« 

»Naravno . . .« 

»Otkazali su mi«. 

»Isuse moj . . .« 

Među njih se spusti tišina poput kakova cr- 
nog čekića. Tupa, olovna tišina. 

»Jest,« uzdahne muž, »stari me je već odavno 
čudno gledao. Konačno me je jučer pozvao u 
svoju sobu te mi je rekao, da se traži jedan 
liječnik za provinciju i da bi me on drage volje 
protežirao, da bi bolje bilo . . . Kazao mi je, da 
je to dobro mjesto, skopčano sa stanom, veli- 
kim vrtom . . .« 

»U provinciju,« glas je žene bio bezutješan, 
očajan, »u provinciju? . . .« 

Nastane muk. 

Muž ustane, počne hodati po sobi i tumačiti 
sada već mirnijim glasom: 

Desno: UČESNICE OVOGODIŠNJEG TEČAJA HRVATSKIH KATO- 
LIČKIH UČENICA U SL. POŽEGI SA SVOJIM PREDAVAČIMA 
PRED NADBISKUPSKIM KONVIKTOM 
Obje slike foto Đ. Kuntarić 


iiapisao Padoš Pšl! 

»Stari je kazao, da mu je dosta samo jedan 
asistent. To ne ovisi o njemu. Tako je zaklju- 
čio profesorski zbor. Rediger će postati docent... 
Tješio me je, da je u provinciji bolje: da ću si- 
gurno dobiti mjesto, to će mi on isposlovati. 
Ta pozna me i voli . . .« 

»Provincija . . .« žena zatvori oči, »selo, do- 
sada, blato . . .« Strese se. »Gospode Bože, ka- 
kav je to život . . . Kakav drugi svijet je to, po- 
sve drugi svijet . . .« 

Okrene se i obriše oči, koje su se napunile 
suzama. 

II. 

Da, ovo je drugi svijet, posve drugi. Ovdje 
vlada mir i tišina. Nema nikakvih dogođaja. Tu 
treba raditi, i te koliko raditi, o Bože. Svuda 
su raštrkane naseobine, svuda je bijeda i toliko 
bolesnika, treba ih čitav dan obilaziti, najčešće 
pješke, jer siromasi nemaju novaca za podvoz, 
a ne mogu baš niti liječnika platiti . . . Novac, 
Bože moj, i čemu ovdje novac? ... Za što? 
Imamo svega. Općina nam plaća u pšenici, i 
sve je tako jeftino. Istina, sada prve godine 
moramo koješta kupiti, ali do godine ćemo već 
svašta imati, vrt nam je tako velik ... Pa i stan 




nam je prostran. Lijepe velike sobe, svijetli pro- 
zori. Tu se može sve lijepo razmjestiti: pokuć- 
stvo, slike, ćilimi . . . Istina, raditi treba mnogo. 
Osobito sada u proljeće, kad treba saditi i si- 
jati u vrtu. A gospođa Klara nije radila takvo 
što još nikada. Ali polako će se uputiti u sve, 
jer ima pomoć u Kulčarevoj. To je dobra žena. 
Koliko puta samo dotrči svaki dan iz susjed- 
stva, uvijek ima utješnu riječ i dobar savjet. . . 

»Znate, milostiva,« kaže ona, a riječi su joj 
pune dobrote, »lijepo je ovdje živjeti ... I druga 
je doktorica bila žalosna, kad je stigla ovamo, 
ali kasnije se posve utješila ... A kad su joj 
premjestili muža, još je i plakala, što mora 
odavle.« 

Pomogla bi i u vrtu. 

»Ovamo treba posaditi mrkvu,« tumačila bi, »a 
onamo zelje ... U taj kut rajčice. . . Hej, milo- 
stiva, kakav će to biti vrt . . . U čitavom selu 
nema tako dobre zemlje . . . Bilježnikovica je 
uvijek zavidna zbog toga . . . Da,« zapitala bi 
sa smiješkom na usnama, »da li ste već bili kod 
bilježnikovih?« 

»Ne,« odgovori gospođa Klara, »još nismo bili 
kod nikoga.« 

»E bome,« lice seljakinje je oživjelo, »izvolite 
samo otići k svima . . . Takvo vam je to selo, 
očekuju posjet . . . Samo izvolite paziti, jer 
bilježnikovica strašno voli ogovarati . . . Uči- 
teljeva gospođa je mila žena . . . Gospođica po- 
štarica već nije tako ljubezna . . .« 

Gospođa Klara se nasmije: 

»No vi doista kažete svoj sud o svakome.« 

»Pa,« kimnula je Kulčareva, »barem ćete znati, 
kakav je tko ... No zato samo izvolite poći k 
svima s veleučenim gospodinom . . .« 

I obavili su posjete. Ima u selu dva tri ugo- 
dna čovjeka, položaj i nije tako očajan, kao 
što je mislila. Život teče dalje, a rad je dobar i 
vedar ... I na večer, kad se Tomo vrati, tako 
je krasno i ugodno sjediti na verandi i veče- 
rati, slušati radio, pa si čovjek predstavi, kao 
da je u gradu. . . Onda utihne sve, samo zvi- 
jezde sjaju, a iz daleka čuju se po noći prigu- 
šeni glasovi. Tako je dobro uhvatiti nekoga za 
ruku, pogledati se i nasmiješiti se... 

Pa i to je život. Tih, srećan: miran . . . 

III. 

»Tomo, pogledaj ovamo, dolaze nam gosti,« 
glas gospođe Klare bio je pun oduševljenja. 
»Katica piše, doći će nam i ona, i Pirika, oba- 
dvije.« 

Muž se osmjehne ženi: 

»Vidiš, barem će ti ispričati, što ima novo.« 

»O Bože moj,« žena postade nervozna, sama 
vatra, »treba urediti stan, da sve bude lijepo, 
pa i vrt, neka mi zavide.« 

Da, jer je gospođa Klara bila već ponosna na 
svoj vrt. A i lijep je taj vrt, to se mora priznati. 
Nije uzalud toliko radila u njemu. Cijelo selo 
mu se dolazi čuditi. Neka sada vide i ti Budim- 
peštanci, kako je život ovdje ljepši i bolji. Ve- 


selila se već unaprijed, kako će njezine stare 
prijateljice sve promatrati sa zavišću i s nekim 
začuđenjem. 

Ali gospođa se Klara prevarila. 

»O, pa vi tu stanujete,« rekla je Pirika, kad 
je sve razgledala, »no tako se može izdržati . . . 
Samo je malo siromašno.« 

»Upravo užasno,« razvukla je usta Katica, »sve 
je nekako pusto i prazno . . .« 

»Pa jest,« pustila je gospođa Klara smeteno. 
»Znate, sada istom uređujemo sobe. Tomo je 
naručio novo pokućstvo, bit će sve drugačije, 
sasvim drugačije. Ali,« glas joj se napuni po- 
nosom, »pogledajte si samo vrt, takvo što još 
niste vidjele.« 

Prešle su cijeli vrt, Klara im je sve pokazivala 
i tumačila, kako su lijepe rajčice, kako se zelje 
već sjajno sprema u glave i kako još uvijek ima 
jagoda, iako su već u punom ljetu . . . 

»Zanimljivo,« kazala je Katica i pogledala 
svoje cipelice, »no krasno izgledam, noge su mi 
jedna prašina . . .« 

»Ja i ne shvaćam,« smijala se Pirika, »zašto se 
skićemo ovuda? Radije sjedimo pa se razgova- 
rajmo . . . Kad smo već izašle u ovo . . .« 

Gospođa se Klara ugriznula za usnicu. Nije 
progovorila ništa, ali ju je neka gorčina uhvatila 
za srce, a kasnije je ta gorčina porasla i obuzela 
je svu. 

Kod objeda nije bilo nikakvog raspoloženja. 

Tomo je šutio, gospođa Klara isto tako, ali 
one dvije: Pirika i Katica brbljale su bez prekida. 

»Srce moje, jučer smo ti bile u kinu, sada ide 
neki divan film . . . Kakva je glumica ta Garbo . . . 
Prošli tjedan bile smo u Komičnom Kazalištu, pa 
znaš li, s kim smo se sastale? Sa Zalatnajem . . . 
Znaš, to je onaj simpatični mladić, koji je uvijek 
dolazio na bridže ... Tu smo, da Ii igrate bridže?« 

»Ne,« odgovorila je žena potiho, »nemamo 
s kim« . . . 

»Isuse,« Katica je sklopila ruke, »kako to mo- 
žeš izdržati, srce moje...?« 

»Ne možete skupiti jednu partiju?« upitala je 
Pirika. 

»Ne,« rekao je Tomo surovo, »tu ljudi rade, a 
ne kartaju.« 

»No,« odmahnula je Katica, »imam svoj sud 
o vašem selu. Srce moje, a što znaš raditi kroz 
čitav dan?« 

»Bože moj,« slegnula je žena ramenima, »zato 
živimo nekako.« 

Netko je pokucao na vrata. Uđe stari poderani 
seljak i pozdravi ponizno: 

»Gospodine doktore, molim vas, budite tako 
ljubazni, pa dođite k nama, ženi mi je opet gore.« 

»Idem, Ivane,« ustade liječnik, »ljubim ruke, 
zdravo . . .« 

Tri žene ostadoše same. 

»Strašan mora biti tvoj život,« reče Pirika za- 
klopivši oči, »pa i siromah Tomo . . .« 

»O, zato nije tako loše,« branila se gospođa 
Klara, »vjerujte mi, lijep je život i ovdje . . . Se- 
lo je mirno, ima i nekoliko zgodnih ljudi.« 


»No, srce moje,« naškubila je Perika usta oma- 
lovažujući, »čestitam ti na ukusu. Živjeti u jed- 
nom takvom gnijezdu!« 

I obadvije gošće vratile su se u grad već ra- 
nim popodnevnim vlakom. 

Gospođa Klara ostade sama. Srce joj se do 
vrha napunilo gorčinom te je osjetila, kako je 
sve do nje prazno. Plakati, da plakati bi htjela, 
ali je samo sjedjela kod prozora te je plamenim, 
suhim očima buljila u sparno vruće ljetno po- 
podne. Zrak je bio težak, zagušljiv. Iz daljine 
su se gurali oblaci na nebo, čula se grmljavina, 
sve je potamnilo i pocrnilo. 

Tomo se vratio. Kad je ugledao ženu, prestra- 
šeno je upita: 

»Srce moje, što ti je, što se dogodilo?« 

Iz očiju žene lijevale su suze. 

»Ne mogu izdržati dulje,« jecala je, »otići ću. 
Ne mogu dalje tako živjeti, rastavit ćemo se. Ja 
ću se vratiti k majci . . .« 

Nastade mir. 

Muž kimnu: »Dobro, idi.« 

Već je sve bilo crno, tamno. Strijele su svje- 
tlucale, prozorska su se stakla potresla, čula se 
oštra pucnjava, a onda se prolomio vihor, led je 
tukao zidove kuće i crijep na krovu, glasan je 
vjetar prohujao kroz vrt i nosio je sa sobom led. 

IV. 

Kakva noć . . . 

Oluja je poslije tuče divlje polomila sve, a 
onda ju je zamijenila tiha kiša sve do jutra. 

Žena nije spavala. Plamenim suhim očima zu- 
rila je u osvit. Zatim ustade i počne se spremati. 
Pomeće kovčege nasred sobe, te bez reda spremi 
unutra haljine, slike, knjige, sve, kako joj dođe 
pod ruku. 

Kad je svršila, priđe k prozoru te pogleda na- 
polje. 

»Gospode Bože, vrt . . .« uzdahnula je prestra- 
šeno. 

Istrčala je napolje pa je tako promatrala 
opustošenje, što su ga led i vihor počinili u vrtu. 
Grane su se pokidale s drveća, gredice su se po- 
topile, bujica je izorala duboke jarke, a ha sta- 
zama su stajale duboke žute lokve. Svuda opu- 
stošenje, očajno opustošenje. 


Žena je to promatrala. Kraj zida stajalo je 
oruđe: zubače, lopate i motike. Zgrabila je jednu 
motiku, te je počela praviti jarak, da može voda 
oteći s povrća. Radila je brzo i sve se više za- 
grijala. 

»Što radiš?« . . . 

Žena se okrene. Tomo je stajao iza nje. 

»Što radim?« upita prijekorno. »Zar ne vidiš? 
Gledaj, tamo ti je jedna motika, dođi mi u po- 
moć . . .« 

Radili su mirno. 

»Vani u okolici led nije mnogo naškodio,« ja- 
vio je Tomo tiho, »Berko kaže, da je led pao 
samo na neka polja . . . Najviše leda palo je na 
selo i pašnjake . . .« 

»Što si tražio kod Berka?« upita žena. 

»Da te odveze na kolodvor . . .« 

»Mene? . . . Zašto? . . .« 

»Pa . . . mislio sam . . .« 

»Ali . . .« nasmije se žena, »valjda ne misliš, 
da se taj vrt može ovako ostaviti . . .« 

Već je sunce peklo, nebo je bilo plavo, na jed- 
noj jabuci počeo je kos fićukati, a sve je bilo 
puno čistoće i toplog srećnog sjaja. 

Preveo dr. Ivo Kečkeš 


Careva lektira 

Car Josip II. nije baš volio mnogo čitati. Nije 
bio ljubitelj knjiga. Radi toga je njegov lični 
sluga bio jednog dana silno začuđen, kad je 
stupio u carevu radnu sobu i ugledao cara, ka- 
ko se duboko sagnuo nad nekakve goleme fo- 
liante. 

Sluga je mislio, da se car zadubio u čitanje, 
pa ga nije htio smetati, a i nije smio. Iznenada 
podiže car oprezno obje korice goleme knjižu- 
rine i naglo ih zaklopi. 

Onda prstom prizove slugu k stolu, pa će mu: 

»Pogledajte, dragi moj, mnogo me je gnja- 
vila, ali sam je ipak uhvatio!« i pri tome pokaza 
na muhu, koja je u knjizi bila sva zgnječena. 


HRVATI PRVACI EVROPE 
U TENISU 

U ZAGREBU JE OD 28. DO 30. SRPNJA 
ODRŽANA FINALNA TENISKA UTAKMICA ZA 
PRVENSTVO EVROPE, U KOJOJ SU HRVATI 
POBIJEDILI NIJEMCE S 3 : 2 I POSTALI PRVA- 
CI EVROPE U TENISU. FRANJO PUNČEC 
(DESNO NA SLICI) JE POBIJEDIVŠI NIJEMCA 
HENCKELA (NA SLICI LIIEVO) POSTAO PRVI 
TENISKI IGRAČ EVROPE. 

Sada će Hrvati igrati s Australijom u Americi 
i zatim, ako pobijede, s Amerikom, prvakom 
svijeta 

HITAC U TAMI 

ROMAN 0 TAJNI JEDNOG UMORSTVA — NAPISALA ANA HRUŠKA — PREVODI V. S. 


Kraj prozora je stao, neko vrijeme hodao amo 
i tamo, ponovo stao i pri tom pušio cigarete, 
kojih su ostaci ležali prosuti naokolo. Iz broja 
tih ostataka zaključio je detektiv, da se zločinac 
u suši zadržavao otprilike pola sata. Zatim se 
ubica udaljio — ne kroz prozor, kuda je došao, 
nego kroz vrata suše, kako je pokazivao točno 
označen trag. 

Hempel je mnogo razmišljao o tome, što je 
čovjeka moglo dovesti u sušu i na što je ondje 
pola sata čekao. Ali toga nije mogao razjasniti. 
Da to međutim nije mogao biti čovjek nižega 
položaja, bio je sa stalnošću uvjeren. 

Otisci su upućivali na jednu doduše veliku, ali 
elegantno obuvenu nogu. Kroj cipela bio je po 
najzadnjoj modi. Otpaci cigareta pripadali su 
vrsti, koja se ovdje u trafikama nije mogla do- 
biti. Bile su turske cigarete, veoma jake i najfi- 
nijeg mirisa. Silas Hempel dobio je jednom ne- 
koliko takvih cigareta od nekog odličnog Tur- 
čina i pri tom doznao, da su najskupocjenija 
luksuzna roba te se i na Istoku mogu dobiti samo 
ispod ruke. 

Kako je ovaj čovjek došao do tih cigareta? 
I za to nije detektiv našao vjerodostojnog raz- 
jašnjenja. 

Konačno je o svemu, što je utvrdio, sastavio 
pismen izvještaj, ali je na svoje razočaranje mo- 
rao uvidjeti, da će vlasti tome pridati malo važ- 
nosti. 

Pitanju cagireta, koje se njemu samome činilo 
tako važno, jer se odatle moglo zaključivati na 
položaj i prilike zločinca, samo su se nasmijali. 

»Za nas nijesu važne cigarete ubice, nego ubi- 
ca sam! Dovedite nam ga ili samo jedan njegov 
trag i vi ćete dobiti priznanje i odlikovanje! A 
tako . . .« Komesar Heidinger slegnuo je rame- 
nima. 

Ove su riječi za častoljublje Silasa Hempela 
bile kao udarac bičem. On međutim nije ni tre- 
nuo okom, nego se zakleo, da ne će mirovati, dok 
ne pronađe ubicu. 

Gospođa je Lidija uslijed napora posljednjih 
sedmica i bola za ljubljenim mužem ležala bole- 
sna kod svojih roditelja. Vila Holcman bila je 
zatvorena, a sluge, ukoliko nijesu našli mjesta u 
Marchstattenovoj kući, bili su otpušteni. Tvorni- 
ca je radila pod nadzorom upravitelja, kojega je 
preporučio Hartvig Henter. Međutim je suša, 
koja je bila radionica Holcmana, ostala zatvore- 
na i nitko izvan Silasa Hempel nije od noći 4. 
listopada stupio u nju. 

Silasa je nešto uvijek vuklo onamo. Veoma se 
sprijateljio sa starim pazikućom Roznerom, koji 
je još jedini ostao u vili kao nadglednik, ali se 
ondje osjećao veoma osamljen. 

Roznera, koji je još pod starim gospodinom 
Holcmanom služio u kući, duboko se dojmio ža- 
lostan svršetak njegovog mladoga gospodina. I 


nikako se nije mogao smiriti. Jedino mu je ve- 
selje bilo, kad bi ga naveče posjetio Silas Hem- 
pel te bi s njime mogao provesti u razgovoru 
nekoliko sati. Predmet razgovora bio je uvijek 
isti: zločin, kojemu je žrtvom pao Gerard Holc- 
man. 

Rozner je trajno o tome razmišljao i zatim je 
svome mladom prijatelju povjeravao svoja pred- 
mnijevanja — koja su se uvijek rasplinula i ni- 
kad dostigla cilja. Mnogo je i iscrpivo pripovi- 
jedao također o obitelji Holcman uopće, o mla- 
dom paru napose, o njegovim životnim navika- 
ma, sklonostima i zanimanju. Pri tom se osjećao 
srećnim. 

I naljutio se, kad je u novinama čitao, da 
Holcmanovu svjedočanstvu ne vjeruju i da traže 
posvema druga razjašnjenja o događajima noći 
od 4. listopada. Upravo se razbijesnio, kad su 
mu ljudi pričali o neobičnim glasinama, koje su 
kolale u gradu o mrtvom gospodaru i njegovoj 
mladoj ženi. To je morao biti strahovito nesre- 
ćan brak i Hartvig Henter — govorili su — nije 
bio samo najbolji Holcmanov prijatelj, nego i 
ljubavnik i tješitelj gospođe Lidije. 

»Lupeži!« vikao je Rozner crven od bijesa, 
kad je detektiva izvještavao o tome. »O mrtvom 
čovjeku govoriti tako prostački! Nešto takvo bi 
se bilo moralo bar jedan jedini put primijetiti 
— kad bi, mislim, tome bilo tako — konačno u 
kući je bilo dosta ljudi, koji nijesu bili ni gluhi 
ni slijepi. Ali za pune dvije godine nije se opa- 
zilo nikada ništa nepošteno!« 

I Silas Hempel nije vjerovao u naklapanja 
ljudi. I on je bio uvjeren, da je Holcman go- 
vorio istinu. Dok je starac Rozner pričao o pro- 
šlim danima, mirno je slušao. Iz prošlosti razu- 
mijeva se sadašnjost i mnogi putevi odanle vode 
možda u današnje stvari . . . 

Katkad pala je i riječ, koja je zaokupila Hem- 
pelove misli te mu se pričinila kao trak svijetla 
u tami. 

Tako je Rozner jednom, kad je govorio o 
marljivosti i sposobnosti svoga gospodara, spo- 
menuo, da je Gerard Holcman prvi u kući pola- 
zio na posao. Njegova je glava bila uvijek puna 
ideja i nacrta, koje je htio izvesti. Ovim rado- 
vima bili su posvećeni rani jutarnji satovi. Ve- 
ćinom je Holcman ustajao u šest sati, često i u 
četiri. Međutim je uvijek prvi unišao u sušu, 
gdje je vršio svoje pokuse i proračune. Svaki, 
pa i zadnji radnik u tvornici, znao je to i svi su 
mu se za to divili. U devet sati, kad je obično 
ustajala njegova žena, vraćao se Holcman na 
kratko vrijeme u vilu na zajednički zajutrak. 
Tek nakon toga polazio bi u pisarnu u tvornici, 
gdje bi ostajao do podna. 

Činjenica, da je Holcman dnevno tako rano 
sam ulazio u sušu i da je to svima bilo poznato, 

dala je Hempelovim predmnijevanjima posve nov 
pravac. 

Dosada se moralo uzeti — Holcman je sam ta- 
ko učinio — da provala neznanca, koji je na 
njega pucao, ne može da bude ni u kakvoj vezi 
s njegovom osobom, budući da provalnik nije 
mogao ni slutiti, da će Holcman u noći unići u 
sušu. 

Ali sada? Bila su pola tri sata izjutra, a u če- 
tiri je Holcman već češće bio ondje na poslu. 
Ako je ubica to znao i došao upravo za to, da ga 
ondje sačeka! Time bi otpalo u najmanju ruku 
ono besmisleno, nerazumljivo, da je neki nezna- 
nac bez misli ubio nekog njemu nepoznatog, 
iako su usprkos toga razlozi za to ostali u tami. 

: V. 

Osam dana nakon smrti Holcmana zadavala je 
oblasti brigu nova okolnost. Krčmar Ivan Golcer 
čija je krčma ležala iza Holcmanove tvornice, 
prijavio je, da mu je, po svoj prilici u noći od 
3. na 4. listopada, ukradena svota od 30 mili- 
juna kruna. Naveče 3. listopada obdržavao se u 
njegovoj krčmi ples, koji je bio vrlo dobro po- 
sjećen i trajao sve do zore. 

Na putu u policiju razmišljao je krčmar o kra- 
đi i pri tom se sjetio zločina u Holcmanovoj su- 
ši. Nije li onaj čovjek, koji je pucao na gospo- 
dina inžinjera, možda bio tat, koji je mislio, da 
ga Holcman progoni? 

Stvar se nije činila nemoguća. To većma, što 
je krčma ležala prema jarku, kroz koji je Holc- 
manov ubica došao do suše, kako je utvrdio Si- 
las Hempel. 

Pozvano je bilo mnoštvo ljudi na presluša- 
nje, tragalo se svuda u okolini kuće, ali posti- 
glo se nije ništa. I krađa je ostala posvema ne- 
razjašnjena kao i Holcmanov slučaj. 

Zar je bilo čudo, da su vlasti kraj takvog sta- 
nja stvari bivale sve nervoznijima? 

Komesar Heidinger nije inače bio čovjek, koji 
bi se dao uplivati od kojekakvih glasina, ali je 
sudac istražitelj Wasmut, koji se mnogo kretao 
u društvu, dolazio svakog dana s novim potan- 
kostima, koje su mu ovdje i ondje pripovijedali 
— uvijek s podrugljivim smiješkom o lijenosti 
vlasti, koju nitko ne može razumjeti . . . 

Jednog je dana policijska vlast dobila pismo 
bez potpisa, koje je glasilo: 

»Možda se kriminalno odjeljenje, koje je sli- 
jepo za stvarnost, više zanima za priče, o koji- 
ma cvrkuću vrapci na krovu ... 

,Bio je jednom kraljević, kojega je žena varala 
s njegovim najboljim prijateljem. I jedne noći, 
kad je kraljević neočekivano došao kući, našao 
je svoju mladu ženu u naručaju prijatelja. Ni- 
kakvo čudo, da je povukao revolver i . . . htio 
pucati. Ali i prijatelj je imao revolver i ovaj je 
prije odapeo . . . 

Mlada žena bacila se plačući među njih, mo- 
lila je i zaklinjala. Kraljević se prestrašio, do- 
šao k svijesti i spoznao, da je za nj izgubljeno 
sve, žena i život, i budući da je bio plemenit, upo- 
znao je, da je tek sada sreća žene, koju je lju- 


bio, samo u njegovim rukama. Jednom ju je ri- 
ječi mogao uništiti za sva vremena, a mogao je 
uščuvati šutnjom. 

Od žene i prijatelja zatražio je prisegu, da 
ne smije preko njihovih usnica preći ništa od 
onoga, što se zbilo. 

Zatim držeći ruku na rani dovukao se dolje 
u dvorište svoje palače. Ondje je otpustio pri- 
jatelja i za njim zatvorio vrata. Zatim je unišao 
u pokrajnu zgradu i upalivši ondje svijetlo di- 
gnuo uzbunu. Dotrčali su stražari i našli ga izne- 
mogla . . . 

I tada je pričao: neznanac neki, kojega nikada 
prije nije vidio, pucao je na njega u pokrajnoj 
zgradi . . 

To već cvrkuću vrapci na krovovima, ali oni, 
kojih se tiče, ne će da čuju . . .« 

Na policiji nijesu bili navikli takvim pjesni- 
čkim izljevima i nijesu pridavali dopisima bez 
potpisa nikakve pažnje. Isprva su se smijali to- 
me. Kad je međutim sudac istražitelj Wasmut 
doznao za ovo pismo, nije pronašao, da je tako 
smiješno. 

»Ovo pismo«, on će policijskom komesaru s 
najdubljim uvjerenjem, »mogao je napisati samo 
netko, koji znade, kako se je stvar dogodila. 
Uvjeren sam, da odgovara činjenicama. Nešto 
slično uvijek sam predmnijevao. Već je ispoče- 
tka bilo jasno, da je Holcman samo zaštićivao 
neznanca, jer ga je htio poštedjeti — zašto, ra- 
zjašnjeno je sada: za to, jer nije htio svojoj 
ženi zakrčiti put u budućnost! Kad bi svijet do- 
znao, da je njen ljubavnik bio ubica, ne bi ga 
nikada mogla uzeti za muža. A tako — Bože, 
neka trava poraste preko svega i ona se može 
ponovo udati . . .« 

Uto je unišao Silas Hempel. Komesar je opre- 
zno rekao: 

»Gospodine suče istražitelju, vi pri tom zabo- 
ravljate jedno, da javnost kod nerazjašnjenih 
zločina razvija bujnu maštu i da svoje rješenje 
dostavlja vlasti kao činjenicu. Tim smo stvarima 
mi navikli i ne pridajemo im nikakve pretjerane 
važnosti. Još bih manje to mogao učiniti u ovom 
slučaju, kad držim isključenim, da bi pisac pisma 
mogao biti netko, koji znade, kako se stvar do- 
godila.« 

»Kako to?« 

»Pretpostavimo, da se zločin dogodio onako, 
kako pisac prikazuje — tko bi mogao znati to 
osim trojice, koji su sami pri tom sudjelovali? 
Holcman je mrtav, a ostalo dvoje ne će zacijelo 
svjedočiti proti sebi samima! Od ukućana me- 
đutim imamo pred sobom jasna svjedočanstva, 
koja se jedno s drugim slažu u tome, da između 
gospođe Holcman i gospodina Hentera nikada 
nijesu postojali ljubavni odnosi. Prema mojemu 
je dakle mišljenju bolja pretpostavka, da je pi- 
smo jednostavno plod mašte, koji je nastao u 
mozgu neke histerične žene ili usijanog mladi- 
ća, kome se prazno brbljanje pričinja istinom.« 

Sudac istražitelj nije se dao uvjeriti. Smiješeći 
se odgovorio je: 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


»Gdje ima dima, mora gorjeti vatra. Istinitost 
rečenice ,glas naroda — glas Boga’ pokazala se 
odavno na mjestu.« 

Komesar se naklonio sležući ramenima: 
»Gospodine suce istražitelju! Ako sam vas do- 
bro razumio, vi dakle tražite, da na temelju ovog 
anonimnog pisma uhapsimo gospodina Hentera 
»To je još nemoguće, dok protiv njega nema 
nikakvog dokaza. Ali ja svakako očekujem, da 
ćete, gospodine komesaru, svoju istragu ener- 
gično uputiti u ovaj smjer. Henter mora biti 
nadziran. Njegov dosadanji život mora se najto- 
čnije istražiti. Tada ćete bez dvojbe moći utvr- 
diti stvari, koje će opravdati njegovo hapšenje.« 

(Nastavit će se ) 



Povratak iz Palestine nakon 13 godina 


Kad sam godine 1931. bio prvi put u Svetoj 
Zemlji, upoznao sam se u Jerusalemu s hrvat- 
skim franjevcem fra Jeronimom Mihalićem, 
skromnim bratom lajikom, koji je rodom iz Pu- 
čišća na Braču. On nas je dan iza toga divno do- 



ŽUPNA CRKVA U PUČIŠĆU NA OTOKU BRAČU 


čekao i pogostio u Jerihonu. Pričali su mi o nje- 
mu, kako je neumoran u svom radu, kako prija- 
teljuje s Arapima, koji ga veoma vole, i kako se 
brine, da iz svoje domaje s otoka Brača dovede 
što više hrvatskog franjevačkog podmlatka u 
Svetu Zemlju. Svakih 6 godina ide kući u domo- 
vinu i svaki put dovede po više dječaka na na- 
uke u Emaus, gdje uče srednju školu, a onda 
će bogoslovske nauke u Jerusalemu. 

»I sad ima više tih hrvatskih dječaka u Emau- 
su,« govorio mi je u Jerihonu o. Stanislav Bulik, 
poljski franjevac, koji nas je tada vodio po Sve- 
toj Zemlji, a sada je već pokojni, Bog mu dao 
duši lako. 

Već smo Emaus bili prošli, pa tako te hrvat- 
ske dječake nisam vidio, a kad smo tamo bili, 
nitko nas na njih nije upozorio. 

Nisam ni slutio, da je među onim dječacima 
već tada bio jedan, kojemu ću 8 godina kasnije 


/V a pisao Dr Josip Andrić 

biti na njegovoj prvoj sv. misi u njegovu rod- 
nome mjestu Pučišću. 

Kad sam prije 2 godine po drugi put bio u Sve- 
toj Zemlji, došao je jednog dana u Jerusalemu 
u moju sobu, u kojoj sam stanovao, jedan mladi 
hrvatski franjevac predstavivši mi se, da se zove 
fra Jerko Eterović. 

»Već sam 11 godina u Svetoj Zemlji,« reče 
mi, a po izgovoru se vidjelo, da rijetko ima pri- 
like govoriti hrvatski. »Za 2 ću godine biti mla- 
domisnik i onda doći opet malo u domovinu.« 

I doista na Blagovijest je ove godine u Jeru- 
salemu taj mladi hrvatski franjevac bio zare- 
đen, odslužio svoje prve sv. mise na Kalvariji i 
u našem jerusalemskom hrvatskom svetištu bi. 
Nike Tavilića, a u srpnju se ukrcao na parobrod 
i krenuo u domovinu. 



O. 'JERKO ETEROVIĆ VRAĆA SE NA PAROBRODU NAKON 
13 GODINA IZ SVETE ZEMLJE KUĆI U PUČIŠĆE 
Uza n] na slici braća mu o. Jacint, dominikanac, i Mirko, svršeni 
profesor Foto „Obitelj" 

Na samu nedjelju, kad je prije 2 godine u 
Jerusalemu obavljena prosveta našega hrvatskog 
oltara bi. Nikole Tavilića, služio je o. Jerko Ete- 
rović svoju prvu sv. misu u svom rodnome mje- 
stu Pučišću. Pošao sam i ja, da prisustvujem toj 

SIN NA POVRATKU [IZ JERUSALEMA POZDRAVLJA SE NAKON 
13 GODINA SA SVOJOM MAJKOM 
Foto „Obitelj" 

čuje. A to je, govorili su mi, bivalo svake ne- 
djelje. Najprije je svijet išao na tu dječju »mi- 
su«, a onda u crkvu na pravu. Ta djeca su stekla 
toliko simpatija, te su skupili kod tih svojih 
»misa« dovoljno milostinje, da su mogli iznaj- 
miti posebne prostorije za te svoje »mise«. Tu 
bi običnim danom opet jedan od tih dječaka 
držao »školu«, u koju se skupilo mnogo djece, 
te je to bilo pravo zabavište. I evo što je od one 
dječje igre Bog dao: od onih dječaka tri su sada 
svećenici, a onaj dječak, koji je igrao ulogu uči- 
telja, sad je profesor. Četiri dječaka, a od njih 
3 rođena brata i jedan njihov rođak. Tako eto 
Bog nepojmljivim svojim putevima vodi duše k 
svom određenju . . .« 

Sva tri ona svećenika bila su sada tu: jedan 
kao misnik, a druga dvojica su mu asistirala. 

Divno, nezaboravno sveto slavlje o. Jerka Ete- 
rovića i rodnog mu mjesta Pučišća bio je za me 
velik događaj. Pa kad sam to veće na akademiji 
u Domu Katoličke Akcije govorio o vezama iz- 
među Hrvatske i Svete Zemlje, osjećao sam, ka- 
ko je Pučišće, koje je već 7 svojih sinova dalo 
Svetoj Zemlji, postalo najjačom današnjom ve- 
zom između tih dviju naših domovina: narodne i 
vjerske. 


svečanosti. U Splitu na parobrodu nađoh se već 
s o. Jerkom te njegovom braćom o. Jacintom, 
dominikancem, i Mirkom, profesorom. 

Otac te trojice braće Lovro Eterović bio je 
listonoša u Pučišću. Sad je umirovljen. Jednog 
je sina prije 13 i po godina dao u Svetu Zemlju, 
i sad mu se eto vratio kao franjevac mladomi- 
snik. Drugog je sina dao u dominikance, te je 
njegova mlada misa bila prošle godine. Treći 
je sin svršeni profesor. Dva su sina u Americi. 
A šesti je, koji je bio listonoša kao i otac, umro 
prošle godine ostavivši mladu udovicu i di- 
jete. Ta dvogodišnja djevojčica pozdravila je o. 
Jerka s cvijećem, kad se na povratku iz Jeru- 
salema iskrcao u Pučišću. 

Cijelo je Pučišće pohrlilo, da dočeka onoga, 
koji je prije 13 i po godina kao dječak otišao 
u Svetu Zemlju, a sad se vraća kao svećenik. 
Mužari su pucali, zvona zvonila, a domagojska 
glazba svirala. 


SRETNI OTAC LOVRO ETEROVIĆ DOČEKAO POSLIJE 13 GODINA 
SINA FRANJEVCA MLADOMISNIKA IZ SVETE ZEMLJE 
Nakon dočeka kod parobroda ide između oba svoja sina redovnika 
praćenijnarodom 

Neopisivo je dojmljiv bio susret između oca i 
sina na obali te između majke i sina pred rodi- 
teljskom kućom. Sve su pučišćanske majke kod 
tog uzdisale: »Sretne li majke, sretnog li oca, 
što dočekaše toliku radost!« 

Pučišće još nije vidjelo tolikog svetog slavlja 
kao kod tog dočeka svog jerusalemskog mlado- 
misnika i kod njegove sutrašnje sv. mise. A sil- 
nim je dojmom djelovalo, kad je propovjednik 
dominikanac o. Jacint Belić s propovjedaonice 
pričao: 

»Ima tomu 14 i više godina, kad sam propo- 
vijedao ovdje u Pučišću. Tada su me upozorili, 
kako se neki dječaci igraju »mise«. Pošao sam 
i ja da to vidim. To je doista bio neobičan pri- 
zor. Jedan dječak služi »misu«, drugi »propovi- 
jeda«, a mnogo svijeta došlo, da to sve vidi i 

PROCESIJA SA SLIKOM BL. NIKOLE TAVILIĆA PRATI JERUSA- 
LEMSKOG MLADOMISNIKA O. JERKA ETEROVIĆA U CRKVU 
K PRVOJ NJEGOVOJ SV. MISI U RODNOME MJESTU 
Foto „Obitelj" 


Bosna u povijesti i danas 


Čim otvorimo stranice povijesti, znademo, 
kuda ćemo svrstati Bosnu, makoliko se našlo 
onih, koji ne prikazuju točno povijesne činje- 



SARAJEVSKA VIJEĆNICA U MAURSKOM STILU 


niče i navlače ih kojekako. Istina se međutim 
ne može sakriti. Ona izbije na površinu uvijek 
i u pravo vrijeme. 

Kad se o Bosni govori s gledišta statističkog, 
onda vidimo, da su žitelji pravoslavne vjere naj- 
brojniji. Iza njih dolaze muslimani, a onda ka- 
tolici. Da je brojčanost katolika toliko malena 
u pokrajini, koja je u povijesti uvijek bila 
hrvatska i sastavni dio hrvatske države sve tamo 
od Trpimira kneza, uzroci leže u složenim povi- 
jesnim preokretima. Vođe i kraljevi srpski, Uro- 
ševići, Nemanjići i ostali vladajući povremeno 
sjevernom Bosnom gradili su sistematski brojne 
manastire, od kojih su mnogi u životu još i da- 
nas. Jedan od najvećih manastir je Ozren u 
blizini Donje Tuzle. Preko ovih manastira, koji 
su bili građeni u planini, među gudurama, ma- 
sivno kao tvrđave, vršena su pokrštavanja polu- 
divljeg žiteljstva. Vladavina ovih gostujućih 
upravljača Bosnom nije morala trajati dugo, ali 
manastiri ostadoše trajno. Eto i do danas mnogi 
se očuvaše. 

No osim tim putem, u Bosnu se doseliše 
mnogi pravoslavci u dane prije turskog osva- 
janja. Poslije, u doba turskog zuluma, pravo- 
slavci su se iz predjela oko Drine i Drinjače 
doseljavali u okolinu Banje Luke. Ti su se dose- 
ljenici rasprostrti na području, koje je bilo is- 
pražnjeno iseljenjem katolika u prekosavske 
krajeve. Tako danas broj pravoslavaca u banja- 


fiapisao Ivo Ba lento vić 

lučkom okružju iznosi 242.909, muslimana 72.275, 
a katolika 94.984. U tuzlanskom okružju broj 
je katolika najmanji, jer iznosi 60.302, dok je 
muslimana 171.472, a pravoslavaca 180.502, da- 
kle najviše. Prema istoj statistici, koja potječe 
iz godine 1921. (jer je statistika iz g. 193E 
nepotpuni ja od ove), ukupni broj žiteljstva Bo- 
sne i Hercegovine iznosi 1,860.722. Od toga na 
žitelje pravoslavne vjeroispovijesti otpada 829 
tisuća 262, muslimanske 587.547 i katoličke 
443.913. 

Neki muslimanski intelektualci drže ove brojke 
za nepouzdane, osobito pak što se tiče musli- 
mana. Oni tvrde, da je njihov broj mnogo veći. 

I to, za kojih 80 do 100 hiljada. Mišljenje je 
njihovo, da je i broj katolika prenizak, a da su 
među pravoslavce svrstani i mnogi katolici. Ne 
možemo reći, tko ima pravo. No istina je, da je 
statistiku u Bosni teško sastavljati. Već i radi 
geografskih rđavih prilika. No u nikojemu slu- 
čaju statistika, barem ne dosadašnja, ne može 
služiti kao osnova u donošenju važnijih zaklju- 
čaka. 

Zapuštenost te nekada jake hrvatske pokra- 
jine tolika je, da je to za nas, koji živimo u 
znatno boljim prilikama, upravo neshvatljivo*. 
Ne može se razumjeti isticanje naprednosti u 
nekome kraju, dok je u Bosni sve nazadno. 




VLAKOM KROZ STOTINU TUNELA OD SARAJEVA PREMA 
ISTOKU 

primitivno i zaostalo, skoro kao i pred stotinu 
godina. Seljaci Bosne ne znadu za blagodat 
tehnike i tehničkih pronalazaka. I ne znaju skoro 
za bolji život, jer se rijetko netko zaleti u nji- 
hove gudure. A taj život, što ga proživljuju, pun 
je čemera i svega zla, što nastaje u neznanju i 
neupućenosti. Zdravstvene, kulturne i prosvjetne 
prilike, sve je na niskome stupnju. Na toliko 
niskome, da o tome treba posebice, potanko i 
nadugačko govoriti. 

Pa kada čovjek prolazi bosanskim cestama, 
te kada se prestane diviti pejsažima, što drh- 
ture u suncu ili modrilu zore, postaje mu jasno, 
da se nalazi u zemlji po sudbini najnesretnijoj 
i najkrvavijoj. Biva dakle jasno, da je nad tom 
Bosnom rijetko sjalo sunce slobode u teškim 
prošlim danima. Jer se za tu zemlju otimahu 
toliki i nije u miru nikad dugo bila. Valjda zato 
i sjećanje na Kulina bana ostade živo tamo od 
g. 1180 . sve do dana današnjega, jer je u to 
vrijeme Bosna jedini put u povijesti evala u 
blagostanju i obilju. Rudnici su njeni tada do- 
nijeli narodu obilje koristi i život je bio lijep i 
bezbrižan. 

A poslije velike krvave borbe za slobodu, za 
samostalnost, za miran život, sve do teške tra- 
gedije Stjepana Tomaševića posljednjega kralja 
bosanskoga. 

Od toga doba Bosna neizmjerno pati tri duga 
stoljeća. Tri stotine godina konačno je prohu- 
jalo iznad tih gordih planina i dugih oranica 
bosanskih. Nestalo je ropstvo; Turčinu je ne- 
stalo opasnosti za život, ali nije nestalo robo- 
vanja, pokorničkog služenja toj zemlji, u mraku 
neprosvijetljenosti. 

Treba vidjeti danas tu bosansku oranicu, izo- 
ranu drvenim primitivnim plugom. Pa dok se 



MOTIV S RIJEKE LEPENICE U KISELJAKU 


inteligencija rasplinjuje u gloženju oko nepo- 
trebnih problema, zemlja je ta zemlja neisko- 
rišćena, bolesti more pučanstvo, glad i bijeda 
ubija narod, koji se u jadu međusobno grize, 
zavađen agitatorima, koji trebaju izborničke 
glasove, za koje dijele obećanja nikad neostva- 
rena. 

Nekadašnje velike hrvatske Bosne nema. Ona 
je krvava i rastrgnuta patnica. Bosna je danas 
sirotica, jer je zaboravljena, a sama po sebi ne 
umije život da si preudesi. Zato je i otužan taj 
život, otužne su riječi, što žubore u ustima pu- 



GLASOVITI KAMENI MOST KOD VIŠEGRADA, KOJI JE SAGRA- 
DIO SLAVNI MEHMED PAŠA SOKOLOVIĆ 
Most je za vrijeme rata bio dijelom porušen, te je tu nadograđena 
željezna konstrukcija, kako se vidi na slici 
Sve četiri slike foto B. Ž. 

čkim, otužna je pjesma, što je pjevaju u dane 
radosnije i manje pečalne. 

Uzduž bosanskih cesta putnik mora proći s 
palicom u ruci i suzom u oku. Vratit će se i 
dozri jet će u duši njegovoj spomen na te dane 
u gorkoj spoznaji: njive treba iskrčiti, duše 
oplemeniti. Jer . . . 

Treba izgraditi škole; treba podići domove 
zdravlja; treba izgraditi putove i željeznice; 
treba poslati liječnike i prosvjetne radnike u ta 
raspršena sela. 

Treba prirediti prosvjetne tečajeve za puk, u 
kojima će se narodu otvoriti oči. 

Statistike od nekoliko decenija unatrag poka- 
zuju jako povoljne činjenice u brojčanom na- 
pretku Hrvata u Bosni. Osobito katolika, koji 
pokazuju vrlo veliku životnu snagu. S muslima- 
nima je nešto slabije, jer su i prosvjetno u ne- 
pogodnijem položaju. K tome trebd uzeti u 
obzir njihovu selidbu u Tursku iza okupacije i 
iza rata, tako da danas broj hrvatskih musli- 
mana u Turskoj dosiže i stotinu tisuća. Ne- 
smijemo stati na putu. Kada narod u Bosni 
pridignemo, onda će biti u punom smislu naš. A 
i on će osjetiti svoju snagu jače na korist hrvat- 
ske cjeline. 

Mnogo toga treba. Još više nego mnogo. I 
tada će tek svanuti Bosni dan sunčani. I bit će 
ona tada zemlja čudesna, draga i plemenita! 
Kao nekada. 

ŽELJEZNICA ZA TURSKOG VREMENA 

Godine 1873. odluči Turska napraviti željez- 
nicu po čitavom Balkanu. Željezničke su pruge 
imale ići ovako: prva od Carigrada preko Je- 
drena, Sofije do Skoplja, te od Jedrena do So- 
luna; druga od Soluna preko Skoplja, Mitrovice, 
sve do Kostajnice, a treća od Busovače do 
Broda ili Samca. Barun Hirschl bio je poduzeo 
svu gradnju ove željezničke mreže. Odmah po- 
pi aviše željeznički inžinjeri svu Hercegovinu i 
Bosnu, a bijahu većinom Francuzi, te počeše 
trasirati. Glavno ravnateljstvo bijaše u Sofiji 
pod vrhovnom upravom jednog turskog gene- 
rala, a njemu je bilo dodijeljeno nekoliko čas- 
nika glavnog štaba. 

Inžinjerski zbor za trasiranje i izgradnju bio 
je u Bosni organiziran i porazmješten ovako: 
bile su 4 divizije, a svaka je divizija imala po 
pet, šest, sekcija. Jedna je divizija imala sje- 
dište u Novom Pazaru s poglavarom Carnetom, 
druga u Sarajevu s poglavarom Setom, treća u 
Banjoj Luci s poglavarom Pousom, i konačno 
četvrta u Doboju s poglavarom Teneonom. I 
sekcije su imale svoje poglavare. — Svi su ti 
inžinjeri imali ogromnu plaću; srednji je inži- 
njer imao od 600 do 1.000 franaka mjesečno (to 
bijaše pred 60 i više godina!) a viši inžinjer i 
poglavari do 2.500 franaka mjesečno osim nuz- 
grednih beriva. 

Radovi su trasiranja dobro napredovali. Pruga 
širokotračnica od Doberljina do Banje 
Luke bila je gotova već u polovici godine 
1875. 

OBRTNIČKA ŠKOLA I KNJIŽNICA U SARAJEVU 

Vilajet (zemaljska vlada) u Sarajevu imao je 
i obrtničku školu, zvanu »istahane«. U njoj su 
svi učenici bili uniformirani, a osim raznih obrta 
učili su i čitati i pisati. Vilajet je imao u ko- 
naku i jednu knjižnicu, iz koje su se posuđivale 
poučne knjige u raznim jezicima. 

TAKVI BIJAHU PAŠE 

Sedamdesetih godina prošlog stoljeća bijaše 
u Sarajevu konjanički zapovjednik Genč Ahmet- 
paša. Genč znači mlad, a Ahmet-paša dobio je 
taj naziv radi toga, jer on bijaše najmlađi, od- 
nosno najprvi prosti vojnik unovačen za vrijeme 
sultana Mahmuta II. Bijaše to u ono vrijeme, 
kad je spomenuti sultan dao smaknuti 80.000 
janjičara i pobacati u Bospor, a sve je to učinio 
u roku od osam dana. Carigrađani zbog toga 
ne smjedoše jesti ribe kroz punih šest mjeseci, 
dok se riba ne očisti od ljudskoga mesa. 

Genč Ahmet-paša bio je već postariji čovjek. 
Nije znao ni čitati ni pisati i zaželio je, da to 
nauči. Njegov učitelj piše: »Paša je doduše učio, 
ali nije mogao, možda zbog starosti, više ništa 


shvaćati, te bi od nervoznosti jedva čekao, da 
se taj sat svrši, pa da na sto dođe rakija, vino 
i jelo. Mi bi se tek oko po noći veseli rastali. 

Genč Ahmet-paša bio je u bojevima proti Ru- 
sima u Šumli i Silistriji za Krimskog rata, pa 
je svom učitelju ispripovjedio čudo anegdota 
o svojim zgodama u toj vojni. U Sarajevu ima- 
đaše konja riđana pravog arapskog soja, starog 
36 godina. Konj je ipak bio još uvijek čvrst, 
dobro ugojen i sjajne dlake, ali uza to i miran; 
bijaše to historičan konj. Paša je pričao, da ga 
je taj njegov konj jednoć u najžešćoj bici u 
Silistriji zbacio sa sebe, i da je u žestini svoga 
maha zalutao u rusku vojsku. Rusi su konja 
bili opkolili i sve činili, da ga uhvate, no hrabri 
se konj branio nogama sve dotle, dok se nije 
vratio u turski logor k svome gospodaru. Stoga 
ga je paša držao u onim starim godinama, da 
ga iz pijeteta sahrani, kad dospije i to za to, 
osobito, što se nije htio dati Rusima u ruke. 

Premda je tome konju bilo 36 godina, nijesi 
ga smio obosti ostrugom. Ja sam jednoć bio 
neoprezan, pa ga dobro obo ostrugom, a on se 
tako ražestio, da se umalo nijesan strmoglavio.« 

Pašina kći Arifa-hanuma trpkala je nešto na 
glasoviru, a od očevog se učitelja, iako je bio 
mlad, nije krila, već bi mu u veće svirala i pje- 
vala istočne arije. U glasoviru ju je poučavala 
Friderika Plehaček, kći dragomana austro- 
ugarskoga konzulata. 

Paša je imao dva sina. Rizabega, koji bijaše 
major, a kasnije pukovnik zaptijanskog zbora i 
šef policije. On je bio oženio kršćanku Terezu 
Pavković iz Slavonskog Broda i dozvolio joj je, 
da ostane u svojoj vjeri, a nije zahtijevao ni to, 
da se krije. Drugi mu sin, imenom Sabri-beg, 
bijaše negdje u Aziji kao kapetan. 

PRAVOSLAVNA CRKVA U SARAJEVU 

Na nekolike godine prije okupacije bijaše u 
Sarajevu dogotovljena nova pravoslavna crkva. 
Trebalo je, da se svečano posveti. Crkvena op- 
ćina naredi, da svo pravoslavno pučanstvo iz 
okolice, pa i iz udaljenijih krajeva, dođe na tu 
proslavu. Muslimansko je pučanstvo sve mirno 
gledalo nekoliko godina, dok se crkva napra- 
vila. Ali iznenada skočiše na noge i htjedoše 
zapriječiti njezinu posvetu kao i njezinu upo- 
trebu. Uoči posvete Ahmed Hamdi-paša naredi, 
da po svim sokacima hodaju vojničke jake op- 
hodnje, a da se istodobno vozaju* sokacima to- 
povi, te čim se zli ljudi stanu micati u zločestoj 
namjeri, da se smjesta poubijaju i da se odmah 
počne gruhati u »turske« mahale. Tako bijaše 
mir i red očuvan za te posvete. 

Sutradan bi nova pravoslavna crkva u prisut- 
nosti valije, vojnih dostojanstvenika i diplomata 
svečano posvećena bez ikakvih dogođaja. 

Z. 5. 

Roman „Obitelji 


CRNI DVORAC 


FRANCUSKI NAPISALA M. D 

IV. BORBA ZA CRNI DVORAC 

Snijeg je padao u velikim bijelim pahuljica- 
ma. Zemlja je već bila zaogrnuta bijelim ruhom, 
a isto su tako bili bijeli od snijega i dva čovje- 
ka, koja su se oprezno i šutke verala strmim pu- 
teljkom preko hridina. 

Mrak je bio vrlo gust i dva su putnika mo- 
rala dobro poznavati ona mjesta, da slobodno 
mogu napredovati po onoj vratolomnoj strmini. 

»Tu smo!« šapne odjednom onaj, koji je stu- 
pao prvi. 

Izvuče zatim ispod ogrtača malu lampicu, po- 
digne je ispred sebe, da bolje promotri zapreku, 
koja mu se činila, da je pred njima . . . Dva su 
se noćna putnika nalazila pred visokim kame- 
nim zidom, po kojemu je tu i tamo kroz duge 
godine grmlje zarinulo svoje žile i korijenje. 

»Nalazimo se baš pred provalijom, koju zovu 
Sedam Jama, gdje ste ono kao dijete skoro na- 
stradali životom, gospodine vojvodo,« reče onaj, 
koji je imao lampicu u rukama. 

»Ali gdje je taj blaženi podzemni hodnik? Ja 
mu ne vidim ni traga!« 

Martin Regent prigne lampicu sve do zemlje 
i pozove mladića, neka se prigne. 

Tada Stanislav ili bolje Gislan (da mu vrati- 
mo njegovo pravo ime) opazi udubinu u hridi, 
koja je bila pokrita suhim granjem, a u toj udu- 
bini otvor, kroz koji je s teškom mukom moglo 
proći čovječje tijelo. 

»Ulaz nije baš najugodniji, morat ćemo se 
vući potrbuške i paziti, da gdje ne udarimo gla- 
vom. Ja ću ići prvi, da vam pokažem put, go- 
spodine vojvodo. Kad dođem do kraja ovog ne- 
ugodnog podzemnog prolaza, zazviždat ću, a vi 
onda krenite za mnom. 

Tako je i bilo te su se iza pet časaka Martin 
Regent i njegov mladi gospodar našli u dru- 
gom podzemnom hodniku, koji je bio izrezan u 
pećini. 

Starac je držao lampicu i išao prvi. Bio je si- 
guran u koracanju uza sav neravan teren. Hod- 
nik se pomalo proširivao, ali se osjetljivo uspi- 
njao. I odjednom se dva čovjeka nađoše pred 
uskim stepenicama, koje su se gubile u tami. 

»G, koliko sam puta uzlazio i silazio po ovim 
stepenicama!« šapne Martin. »Mogao bih reći, 
da sam zadnjih mjeseci provodio ovdje čitav ži- 
vot, da mogu bolje paziti . . .« 

»Moj vjerni prijatelju!« uklikne Gislan i sti- 
sne starcu ruku. 

Počeli su se penjati stepenicama, koje su se 
činile beskonačno duge . . . Napokon su došli do 
prostora, gdje su se nalazila teška željezna vra- 
ta. Martin pritisne neku kvaku i stijeni i otvo- 
ri ta teška vrata. 


LLY - PREVODI ZLATA L. P. 

(Nastavak) 

Gislan opazi uski hodnik. Martin ga povede 
naprijed, a kad su stigli do drugih vratiju, šapne 
mu prigušeno: 

»Ovuda sam, gospodine vojvodo, mogao doći, 
da obavijestim vašu majku. Ovuda sam išao da 
vas ugrabim smrti. Putem jedne tajne naprave 
ova se vrata mogu otvoriti, a kroz njih se dolazi 
u odaje vojvoda od Saillesa, u kojima je u ono 
vrijeme stanovala gospođa Vaulan.« 

»A gdje sada spava Petar, sin one zločinke, 
zar ne?« reče kroz stisnute zube Gislan. 

»Da, ona se toliko usudila! No samo ustrplji- 
vo, sve će se vratiti u staru kolotečinu, moj dra- 
gi gospodaru ... Ne smijemo gubiti vrijeme! 
Gledajte, onamo su još jedna vrata, a vode u 
veliki hodnik, gdje stanuje posluga. A mi ćemo 
se danas poslužiti ovim trećim vratima. Kad bi 
tko opsijedao ovaj dvorac, kroz ova su vrata 
vojvode od Saillesa nabavljali živežne namirni- 
ce, a u slučaju potrebe mogli su i pobjeći.« 

Dok je to govorio, stao ih je oprezno otva- 
rati. 

»O, da znate, koliko sam se namučio, dok sam 
stavio u red ovo zarđano gvožđe! Kovač, koji ih 
je učinio, bio je doista pravi majstor . . . Evo nas 
u kapelici, gospodine vojvodo!« 

Gislan tisne vrata i uđe. Kapelica je bila mrač- 
na i hladna, mladić protrne i reče: 

»Započnimo odmah sa svojim pretraživanjem, 
striče Hadrijane! Odakle bismo morali zapo- 
četi?« 

»Jer smo ovdje, počnimo od podzemne tam- 
nice. No mislim, da se one dvije nisu usudile od- 
vući tamo našu gospođicu!« 

Gislan pođe za starcem kroz vrlo dugi hodnik, 
zatim se, spusti niz kamene stube, uđe s njime 
u uske prostorije neugodna zadaha. Pretražili 
su svaki ugao, ali Natalije nigdje ni je bilo. 

»Vjerojatnije je, da ćemo je naći u jednoj od 
kula,« reče Martin Regent, dok su se uspinjali 
po nekim stepenicama. 

Ušli su u neki hodnik, koji se produljivao i 
dijelio u bezbroj drugih hodnika. 

Martin se gibao po tim prostorijama, kao da 
je kod kuće. 

Kroz kratko vrijeme dva su čovjeka došla pod 
najveću kulu, pa su se počela uspinjati po izli- 
zanim stepenicama. 

»Soba u prvom katu prilagođena je za arhiv, 
pa ne vjerujem, da su je u nju metnuli,« reče 
Martin. »No ako je gore ne nađemo, pogledat 
ćemo i ovu sobu, kad se budemo vraćali.« 

Tako su došli i na drugi kat. 

Martin primakne lampicu ključanici na vrati- 
ma i šapne: 

»Odnijeli su ključ. Znači, da se unutra nalazi 
nešto dragocjena!« 


»Brzo, brzo, otvorite!« reče Gislan dršćući. 

Martin kao razborit čovjek, bio se ospskrbio 
potrebitim alatom, kojim će moći otvarati vra- 
ta, jer je bio siguran, da Natalijini tamničari ne 
će ostaviti ključ u bravi. 

Kroz malo vremena vrata su se maknula Gi- 
slan i tisne i uđe u mračnu prostoriju. 

»Jeste li ovdje, Natalijo?« upita pod glas. 

»Stanislav . . .« 

Oh, s kakvim je radosnim naglaskom bilo iz- 
govoreno to ime! 

U tom času Martinova svjetiljka osvijetli pro- 
storiju, a Gislan na zemlji opazi djevojku, koja 
je drhtala u čitavom tijelu i gledala u njega kao 
u neko nadzemaljsko priviđenje. Prema njemu 
je pružala ruke. 

U tren oka mladić se našao pokraj nje, kle- 
knuo, uhvatio njezine slabašne i ledene ručice 
te ih primio k usnama. 

»Jadna moja mala Natalija! Tu umirete od stu- 
deni! Brzo, odnesimo je iz ovoga groba!« 

Uzme na svoje snažne ruke djevojku, iznemo- 
glu od studeni, gladi i tjeskobe, koju je pretr- 
pjela kroz onih trideset sati zatvora. 

Dva su čovjeka ponovo krenula putem, ko- 
jim su bili došli. Njihovi se koraci nisu ni čuli 
po izglađenom pločniku, jer su im noge bile 
ovite u debelo platno. 

Odjednom Martin, koji je kao vodič išao na- 
prijed, stade i okrenuvši se k Stanislavu šapne: 

»Začuo sam neki šum iza nas!« 

1 još prije nego što je Stanislav i dospio od- 
govoriti, starac poleti natrag. Začuje se bijesni 
poklik, a zatim kratka borba. 

Gislan se nalazio u gustom mraku i nije se 
usudio ni maknuti, jer se bojao za Nataliju. 

»Ostavite me, Stanislave, i pritrčite u pomoć 
stricu!« zamoli ga djevojka. 

Mladić je metne na zemlju i vrati se natrag 
nekoliko koraka. I začuje Martinov glas, koji 
je govorio: 

»Jeste li vi, gospodine vojvodo? Budite lju- 
bazni, pa mi potražite svjetiljku, koju sam tu 
negdje bacio, da budem slobodniji te da što bo- 
lje zgrabim ovu nesretnicu . . .« 

»Šta se dogodilo, striče Hadrijane?« 

»Dogodilo se to, da je napokon došla u moje 
ruke ova zmija! Kad zapalite svijeću, moći ćete 
je vidjeti i vi, gospodine vojvodo!« 

Gislan je pipao desno i lijevo po hodniku. U 
neko doba naiđe na nešto, upali šibicu i vidi, 
da je to svjetiljka. Pripali je i s radošću se 
uvjeri, da je još dobra. Zatim se vrati na mjesto 
borbe. 

Natalija je još uvijek sjedjela na zemlji, a 
do nje se nalazio Martin, koji je držao besvi- 
jesnu Akelmu — služavku sa Jave. 

»Što joj se dogodilo?« upita Gislan. 

»Gospodine vojvodo, dogodilo joj se to, da 
sam joj u borbi morao malko pogladiti šakom 
po glavi, pa se eto onesvijestila ... To je sreća 
za nas, inače bi se još i sada vrpoljila i tukla 
kao žilavi đavao!« 


»Ali što sve ovo znači? Stanislave, recite mi, 
da li je sve ovo san?« upita slabašnim glasom 
Natalija. 

»Ne, ne, moja draga; ovo je stvarnost, a za 
malo ću vam vremena otkriti sve ove tajne. Sada 
se moramo žuriti iz ovog prokletog mjesta. Sve 
nekako osjećamo, da smo u opasnosti, dokle god 
se ovdje nalazimo . . .« 

Krenuli su štogod su mogli brže. Gislan je 
podupirao svoju zaručnicu, a Martin vukao dje- 
vojku sa Jave. I tako su stigli do tajnih vrata 
na kapelici. 

Na dnu su se stepenica zaustavili, da odahnu. 
Martin pusti na zemlju Akelmu, koja je još uvi- 
jek bila bez svijesti, a Gislan smjesti Nataliju 
na jedan kameni potporanj. 

»Što ćete uraditi s tom nesretnicom?« upita 
mladić Martina. 

»Zavezat ću je kao salamu, gospodine vojvo- 
do. Gledajte, ja sam se i za ovakav slučaj op- 
skrbio!« Starac izvuče konope i nastavi: »Zasad 
ćemo je ostaviti ovdje, a sutra će je pravda naći 
na istom mjestu.« 

»Tko je ta žena? I gdje sam ovo ja?« upita 
tjeskobno Natalija. 

Gislan se nagne prema njoj i uhvativši je za 
ruku reče: 

»Nalazite se u dvorcu vojvode od Saillesa . . . 
u mojoj kući . .« 

»U vašoj kući, Stanislave? Što hoćete time 
kazati?« 

»Hoću kazati, da sam ja Gislan Vaulan. Zna- 
te .. . onaj Gislan, kojega je vaša majka pozna- 
vala kao dijete i koji je onako tajanstveno išče- 
zao jedne grozne zimske noći. A ova žena je 
zloduh barunice Van Hottem, koja je otrovala 
moju sirotnu majku i koja vas je jučer ugra- 
bila, da bi se putem vas dočepala mene . . .« 

Natalija stisne čelo među ruke. 

»Strašno je to, što mi pripovijedate!« 

Gislan baci pogled na Martina Regenta, koji 
je međutim marljivo bratao konopima. 

»Hoćete li, da vam i ja pomognem, striče Ha- 
drijane?« 

»Hvala, ne će trebati, gospodine vojvodo! Ne 
bojte se, znat ću i sam uraditi, kako treba! Ra- 
dije obavijestite gospođicu o nekim za nju ne- 
jasnim stvarima . . .« 

Tada Gislan ispripovjedi svojoj zaručnici naj- 
glavnije stvari, koje su se zbile u tom dvorcu, 
i sve, što je on proživio. Natalija ga je slušala 
rastvorenih očiju i sklopljenih ruku, a onda 
šapne: 

»To je strašno! ... No sad ćete dati zatvoriti 
ove žene, zar ne, Stanislave?« 

»To se razumije! A kako su sada i vas napali, 
imam u rukama silno oružje proti njima . . . Kad 
bi, Bertina — stara sobarica moje majke — 
htjela napokon govoriti, imao bih najasnije do- 
kaze. Uvjeren sam, da je i ona bila pomagač ovih 
nesretnica, ako ne drukčije, a ono svakako sa 
svojom šutnjom.« 

»A gdje je ta Bertina?« 

»To vam je majka naše male Julijane!« 

»Vaillant? . . . Oh, sada razumijem one njezi- 
ne neobične riječi, koje su se odnosile na grije- 
šnu prošlost! 1 ja ću nastojati, da je natjeramo, 
neka govori. I vidjet ćete, da ćemo uspjeti!« 

»Vaša će djelotvorna ljubav možda znati svla- 
dati njezinu otpornost... Jeste li gotovi, stri- 
če Hadrijane? Kad budete gotovi, odmah ćemo 
otići, jer je ovdje vlažno i hladno. A vi ste hlad- 
ni kao led, Natalijo! Htjeli su vas dakle prisiliti 
da umrete od gladi u ovom dvorcu?« 

»Da, od gladi i od studeni! Od juče nisam oku- 
sila ni komadić hrane.« 

U isto vrijeme zamrmljali su na to i Gislan 
i stari Martin. 

»To su životinje! ... Ali što su zapravo htjele 
od vas?« 

»Htjele su da ja vama napišem neko pismo, 
po kojemu će vas uhvatiti u stupicu. Ja ih nisam 
htjela poslušati! Žena, koja mi je izdala taj na- 
log, dolazila je dva puta i uvijek mi se grozila, 
da ne ću ništa okusiti, dok pismo ne napišem. 
Možda je to bila baš ova žena, no imala je na 
glavi krabulju . . . Kad ste dolazili k meni, ja sam 
već bila prekrižila svoj život . . ., osjećala sam, 
da ne ću više moći ni dvadeset i četiri sata trpje- 
ti one grozote . . .« 

»I to ste sve podnosili za mene, draga moja 
Natalijo! Sva moja ljubav i sve moje priznanje 
ne će nikada moći da vam naplate to tako ju- 
načko držanje i žrtvu . . . No, hajdemo, žurimo 
se! Otpratit ćemo vas u Crvenu Pećinu.« 

»U Crvenu Pećinu? Zar da sve razbudimo u 
ovaj sat? A onda, kako da im razjasnimo sve 
ovo? Zar vam se ne čini jednostavnije, da ja do 
sutra ostanem kod Bertine?« 

»U onoj kolibi, gdje je mala Julijana jutros 
preminula?« 

»Da, baš zbog toga! Bojim se, da si njezina 
majka ne bi u očaju oduzela život! Hoću da je 
utješim i da uđem u njezinu dušu, pa da putem 
njezine preminule kćeri unesem u njezino srce 
zraku vjere. A tada bi mogla koristiti i vama, 
Stanislave. Jer, zar vam se ne čini, da bi je gri- 
žnja savjesti mogla navesti da otvoreno prizna 
sve ono, što je dosad ljubomorno držala u sebi 
i tajila?« 

»No u onoj kolibi nemate ništa, baš ništa, da 
se okrijepite i odmorite! . . . Onamo vas ne mo- 
gu pustiti, draga Natalijo!« 

»Ali tako mora da bude!« 

»Pustite, neka radi, kako je odredila, gospo- 
dine vojvodo,« upadne Martin. »A što se tiče 
jela, ja ću se već pobrinuti! A sada, ako vam je 
po volji, pođimo!« 

Gislan prihvati svoj dragi teret, a starac svje- 
tiljku te krenuše kroz mračni podzemni hodnik. 

V. KAZNA DOLAZI 

Pod pravom snježnom vijavicom dva čovjeka 
i Natalija krenuli su iz podzemnih hodnika po 
uskom i zapuštenom puteljku . . . 

Gislan je vješto koračao po onom skliskom i 
neravnom puteljku i nije htio slušati Martina, 


koji ga je neprestano molio, da mu ustupi oslo- 
bođenu djevojku. 

Napokon su htjeli i do Bertinine kolibice. Sla- 
bo svijetlo prodiralo je kroz stakla iz sobice, 
gdje je ležala Julijana. 

Gislan se zaustavi pred vratima i snažno za- 
kuca . . . Nitko ne odgovori. Pokuca drugi, po- 
kuca treći put: isti muk. 

»Da nismo stigli prekasno?« šapne Natalija. 

Približi se i Martin i otvori vrata bez ikakve 
poteškoće. Pođe naprijed i posvijetli. 

Prva je sobica bila posve prazna. No iz dru- 
ge je sobice dolazilo svijetlo. 

(Nastavit će se.) 


Rezultat ankete 

Žena u svom zvanju 

Anketa je započela u 3., a završena je 
25/26. broju »Obitelji«. Kolikogod nismo 
mogli donijeti sve odgovore, koji su stigli 
na anketu, ipak se i po onih 26, koji su 
objavljeni u našem listu, moglo vidjeti, 
kako sve žene gledaju na razna životna 
zvanja. Ima odgovora, koji osim odgojne 
uloge, koju žena vrši, ističu sposobnost 
žene, da se prilagodi i drugim zvanjima, 
ukoliko ona nisu u protivnosti sa zahtje- 
vima ženske duše. Ipak, svi odgovori jed- 
noglasno vele, da ženi najbolje odgovara 
zadaća majke, odgojiteljice, supruge i ku- 
ćanice. 

Mi smo posve zadovoljni s odazivom na 
našu anketu. Da su zadovoljne i čitateljice, 
dokazuje velik broj onih, koje su glasovale, 
čiji im se odgovor najviše sviđa. U tom 
su mišljenja glasačica podijeljena, iako je 
najveći broj pristaša dobio 
odgovor b r. 16. pod naslovom 
»Ja sam tvornička radnica«, za 
koji je palo 967 glasova. Taj je 
broj zavrijedio prvu nagradu od 300 dinara. 

Ostale su nagrade prema broju glasova 
dobili ovi brojevi: 

Trideset romana br. 2. 

Dvadeset romana br. 1. 

Deset romana br. 21. 

Pet romana br. 3. 

Dva romana br. 14. 

Po jedan roman dobili su ostali 
brojevi: 4, 5, 6, 7, 8, 9, 10, 11, 12, 13, 15, 
17, 18, 19, 20, 22, 23, 24, 25 i 26. 

Odgovori su većinom anonimni, pa radi 
toga molimo dobitnice nagrada, neka izvole 
javiti svoju adresu i broj odgovora, koji 
su one napisale, da im znamo poslati na- 
gradu. 

Iz istog razloga anonimnosti nismo mogli 
poslužiti one, koji su željeli dopisivati s ne- 
kima, čiji su odgovori objavljeni u ovoj 
anketi. 

Naše majke 

Često nam padnu na pamet našminkane lutke. 
Ne one, koje imućniji ljudi poklanjaju svojoj 
djeci, da se njima pozabave, ne ni one, što stoje 
u izlozima pomodnih i krojačkih radnja, a ni 
one što stoje u brijačkim salonima, ne, na sve 
te nismo mislili. Mislili smo na one žive lutke, 
što hodaju našim ulicama, što se koče po raz- 
nim lokalima, i koje konačno hoće da govore 
ispred naših majki i žena. 

Kad je u svoje vrijeme njemački narod htio 
u svojoj kući uvesti temeljito red, proglasio je 
između ostalih parola i onu, da njemačkom na- 
rodu ne treba našminkanih lutaka, već čestitih, 
ponosnih i samosvijesnih djevojaka i žena. Nije 
to bio gest demagogije i neke pretjeranosti, 
nego iskreni, neprikriveni izraz narodne duše, 
koja instinktivno osjeća parazite i nametnike, 
koji su se uvukli u zdravi narodni organizam, 
da ga truju, toče i konačno upropaste. 

Kad jednom velikom narodu, kojemu se či- 
tav svijet divi barem radi njegove samodisci- 
pline, energije i osjećaja reda i dužnosti, ne 
trebaju našminkane lutke, sigurno ne trebaju 
ni nama. Jer što smo zapravo mi? 

Razmjerno malen narod. Narod sa starom kul- 
turom i historijskom tradicijom, ali narod selja- 
čki, koji se nikoga ne treba stidjeti radi svoje 
kulture, ali kod kojega moderna civilizacija, ba- 
rem u većini krajeva, nije baš neobično napre 
dovala. Svi smo mi barem u drugoj, trećoj, ili 
najkasnije četvrtoj generaciji, seljački sinovi, 
što nam je samo na diku, jer smo baš radi toga 
zdravi i nedegenerirani. Svakako smo narod, ko- 
ji je još toliko sačuvan, da njegov zdravi organi- 
zam nikako ne može na sebe nakalemiti ne- 
zdrave izrasline izrođenih velikih gradova, niti 
mogu na njemu trajno izrasti imele moderne su- 
percivilizacije. 

I baš radi toga nam nisu potrebne našmin- 
kane lutke. One možda dobro spadaju u velike 
evropske i američke gradove, ali samo u gra-* 
dove naroda, koji se nalaze u stadiju umiranja, 
ali im u našoj sredini nema mjesta. One su kod 
nas neželjeni gosti! 

Gledamo ih svakog dana. Prolaze našim uli- 
cama, sjede po našim uredima, nalaze se i po 
našim domovima. Ne samo u našim velikim i 
većim gradovima, već su poplavile i naše varo- 
šice, a gdjekoja se zaleti i u naše selo. I one 
hoće da budu naše žene, naše djevojke, naše 
majke! Zar to nije upravo smiješno? 

Naša siromašna hrvatska žena na selu muku 
muči, odakle će smoći svakog dana šaku kuku- 
ruznog brašna, da njom nahrani svoju djecu, 
siromašna radnica ne zna, gdje će ostaviti svoju 
nejačad, dok bude svakog dana kulučila za svaki- 
dašnji, suhi kruh, naša žena građanka osijedila 
je prerano od briga, kako će vezati kraj s kra- 
jem, intelektualke se postaraše od »dobrog« 
života, a one — našminkane lutke — ne vide 


i naše žene 

svega toga. Sve im je to strano i nepoznato. 
One imaju drugih briga! 

One osijediše — ali bojenje kose i tu pomaže! 
— od golemih briga, kakva će nova moda doći, 
koji će puder i »ruž« doskora doći do pune 
važnosti, i kako će se uopće moći »pobjedo- 
nosno« djelovati na okolinu, predobiti ju, fasci- 
nirati i kraljevati nad njom. 

Takve su ne samo one, koje imaju i odviše 
novaca, pa si mogu dozvoljati te luksuze, već i 
one, koje nemaju dovoljno sredstava ni da se 
pravo nahrane. Sve su one jednake, jer našmin- 
kane lutke nisu jedan poseban socijalan sloj bez- 
brižnih i dobro situiranih žena već jedan pose- 
ban pojam, oznaka nažalost nekih naših žena 
i djevojaka, koje su otrovni, bolesni čir na zdra- 
vom organizmu našeg ženskinja, i koje po 
svemu tome, po svom životu i po svojoj duši 
ni nisu zapravo naše. Nisu naše, jer naše dje- 
vojke i žene znadu za svoju životnu zadaću, 
zadaću žrtve svome domu, svojoj djeci, svome 
narodu, a sve to, njima, našminkanim lutkama, 
nije ništa drugo nego ludost, kojom se mogu 
zanositi samo zaostale, nemoderne žene. 

Njihove su brige: nova odijela, cipelice i še- 
širi, po koji prvorazredni rasno-čisti psić, ra- 
zna čudna zanimanja i provođenja, te opća že- 
lja, koja apsorbira sve njihove misli, da se svide 
svima i svakome. 

Hrvatske žene i djevojke nisu nikada bile, 
niti će biti takve. One su zdrave i dušom i tije- 
lom, bez nastranih i bolesnih želja, spremne i 
kadre uvijek na sebe preuzeti svu težinu života 
za svoga muža, za svoju braću, za svoju djecu, 
za svoju rođenu grudu, i takve, one su najbolje 
jamstvo za bolje dane cijelog naroda. 

Hrvatska je žena kroz vjekove u svim polo- 
žajima dokazala plemenitost svoje duše i du- 
binu svoga srca, snagu svoje neslomljive volje 
i moć neobičnog pregaranja i ona će takvom i 
nadalje ostati. Trula natruha nekakve, izvana 
donešene, a sumnjive civilizacije, ne će nikada 
zaraziti njezino živo biće. 

Nama ne treba našminkanih lubanja bez duše, 
nego čestitih djevojaka, budućih majki, koje će 
biti kadre roditi i odgojiti nov, zdrav i čestit rod. 
Rod, koji će na zgradu narodne budućnosti po- 
staviti pobjednika. 

Za napredak liturgijskog pokreta 

KTEIDJBLJKri M: X S A. X« 

Posljednjih nekoliko godina znači veliki napredak 
liturgijskog pokreta kod Hrvata. Pokazao je to i ovo- 
godišnji liturgijski Kongres u Đakovu. Posebni časopis 
liturgijskog pokreta »Život s Crkvom«, izdavan na 
Hvaru, pokazuje lijepe uspjehe. Ali osobit i najstvar- 
niji rad u tom smjeru je »Rimski misal«, koji je već 
raširen u dva izdanja. Sada je »Knjižnica Katoličkog 
Života«, Zagreb, Martićeva 41 izdala u priredbi sveuč. 
prof. dra D. Kniewalda posebni »Nedjeljni misal«, koji 
sadrži misne obrasce za sve nedjelje i zapovjedne blag- 
dane u godini, a priložene su i druge potrebne molitve 
te služi i kao molitvenik. »Nedjeljni misal« stoji Din. 

Dobar tek 

Talijanska juha od zelenja i rajčice. 

Narćži 40 dkg korabice, 40 dkg mr- 
kve i malu tvrdu glavicu kelja na si- 
tne rezance. Rastopi u šerpi 8 dkg 
maslaca, metni u nju zelenje i pirjaj 
neprestano miješajući. Kad se maslac 
upije u zelenje, pa se zelenje stane 
pržiti, dodaj procijeđenu kašu od raj- 
čica, nalij 3 litre hladne vode i ku- 
haj 1 i po sata. Zatim zakuhaj 10 
dkg riže. 

Juha od luka. Nekoliko srednje ve- 
likih glavica luka nareži na kotači- 
će, prži na maslacu, dok ne požute, 
zatim dodaj žlicu brašna i sve pirjaj 
da požuti. Onda nalij vode i proku- 
haj. Vrelu juhu nalij u zdjelu na na- 
rezanu žemlju. 

Bećarski paprikaš. Nareži jedan ta- 
njur luka, jedan tanjur očišćene pa- 
prike i jedan tanjur oguljenih raj- 
čica. Najprije pirjaj na vreloj masti 
luk, koji odmah posoli, zatim dodaj 
papriku pa neko vrijeme zajedno pir- 
jaj, a onda uspi u to rajčice i pirjaj 
još neko vrijeme. 

Slatki kupus sa rajčicom. Nareži 
kupus (zelje) na komade poput kelja 
i provri ih u vreloj slanoj vodi. Na- 
čini zapržak, metni u njega malo 
nasjeckanog luka, pa kad požuti, do- 
daj crvene paprike i zalij sa malo 
vode. Kad prokipi, uspi ocijeđeni ku- 
pus te ga zalij sokom od rajčice. Po- 
soli i dodaj šećera. 

Bundeva (buča). Mladu bundevu 
(buču) razreži, oguli, ostruži koštice, 
naribaj u zdjelu, posoli i dodaj malo 
kima i žlicu octa te dobro promije- 
šaj i pusti da neko vrijeme stoji. Na- 
čini zapržak sa malo luka, buču ru- 
kama iscijedi, metni na zapržak i 
neko vrijeme miješaj, a onda zalij 
kiselim mlijekom i vrhnjem ili so- 
kom od rajčice. Buču zalivenu sokom 
od rajčice treba i osladiti. 

Musaka. Oguli dva patliđana i na- 
reži na ploške. Posoli i pusti neko 
vrijeme da stoje, a zatim ih umotaj 
u brašno, jaja i žemljine mrvice te 
peci u masti. Preprži posebno na 
masti malo luka i četvrt kg sameljene 
govedine. Posoli i pobiberi. Metni sad 
u namaštenu šerpu na dno patlidža- 
ne, zatim meso, a odozgo opet patli- 
džane. Kad se to u pečenjari malo 
prepeklo, prelij sa dva decilitra vrh- 
nja, u kojemu si razmutila prije je- 
đah žumanjak, te pusti da provrije. 

Kolači sa šljivama i sirom. Od ti- 
jesta s kvascem, koje je dobro uki- 
slo, napravi veće kolače, namaži ih 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOll, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve. koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


dobrim sirom, naslaži odozgo četvr- 
tine šljiva, koje si prije oprala i osu- 
šila, pospi šećerom i cimetom pa pe- 
ci u pečenjari. S. A. 

Z dravlje 

Liječenje živčanih bolesti. Skoro 
svim raznim malenim pojavama obo- 
ljenja, uzrokom je nervoza i preve- 
lika osjetljivost živaca. Da se tome 
izbjegne, treba sprovoditi prosto vri- 
jeme, bilo to lijepo ili ružno, što 
više na cistom zraku. Dakako da 
se prema vremenu i godišnjoj dobi 
valja ispravno i odjeti. Uz to mora- 
mo se hraniti ponajviše mlijekom i 
povrćem, a mesa ćemo jesti što ma- 
nje. Nu nastane li ozbiljno obolje- 
nje, onda se moramo posavjetovati 
s vještim liječnikom. 

Slabost srca. Slabost se srca poja- 
vljuje kod osoba, koje imaju zaduhu, 
koje imaju masno srce; ovapnenje 
žila, i kojima je poremećena proba- 
va. Osim toga dolazi slabost srca 
još radi prevelikog stvaranja plino- 
va. Tko ima osaljeno srce, taj neka 
nastoji da polagano omršavi. Osobe 
slabog srca neka miruju što više, 
neka se hrane neslanom, na polak 
sirovom hranom i voćem. Noge ne- 
ka peru naizmjence toplom i hladnom 
vodom. Neka osobito paze i na re- 
dovnu stolicu. Ne smiju se preveć 
naprezati poslom, ni tjelovježbom. 
Neka se što duže šeću na svježem 
zraku i neka tom prigodom dišu du- 
boko. 

Liječenje opeklina. Opečeno mje- 
sto moramo odmah politi špiritom, 
t. j. moramo opeklinu vlažiti četvrt 
do pola sata špiritom. Ne smijemo 
dakle pustiti opeklinu da se osuši, 
pa da ju vlažimo poslije toga. Nu ako 
je opeklina ranjava, onda ne smije 
špirit doći na otvorenu ranu. Ili: 
uzmi pregršt bršljanova lišća i du- 
go ga kuhaj, sve dok dršci lišća ne 
otpadnu. Ovo lišće meći na opekli- 
nu, poveži, pa će brzo nestati ope- 
kline. 

Kako treba disati. Svakome se pre- 
poruča, kad izađe iz dobro ugrijane 
prostorije, da zatvori usta, te da diše 
kroz nos. Disanjem kroz nos ugrije 
se zrak prije nego što dospije u plu- 
ća. Tim se pak izbjegne prehladi. 
Ovo osobito vrijedi za one, koji na- 
ginju na hunjavicu ili kašalj. 

Dobar lijek protiv hunjavice. Cvi- 
jet od bazge smiješa se sa octom i 
stavi u lonac. Drži se na vatri, dok 
ne počne vreti. Čim uzavre, lonac 
se poklopi lijevkom. Nad lijevak se 
nagne bolesnik, te neka duboko i 
pravilno udiše vruću paru kroz nos. 
Prema potrebi mora se opetovati taj 
lijek, pa ćemo se tako radeći sigurno 
riješiti hunjavice. 

Liječenje kašlja. Kašalj se uspje- 
šno liječi čajem od bazgovog, ili od 
žalfijinog cvijeta zaslađen medomu 
Osim toga treba staviti na prsa vruć 
oblog od uvarka tog čaja. 

Liječenje nervoze. Od velike je vri- 
jednosti za nervozne ljude kupelj pri- 
ređena od omorikovih ili borovih 
iglica. Iskuha se 2 — 5 kg iglica, pro- 
cijedi, pa se voda uspe u kupku. Mje- 
sto kuhanja iglica može se usuti u 
kupku 150 — 500 grama ekstrakta tih 
• iglica. Takova kupelj djeluje umirno 
i ugodno na kožu. Nadalje vrlo do- 
bro djeluje kod reumatizma, išijasa 
i kostobolje. Osobito povoljno dje- 
luje kod onih bolesnika, kojima se 
ne smije povisiti temperatura, a ipak 
je potrebno jače podraživanje kože. 
Voda za kupanje neka bude topla i 
to od 32 — 35° C. U tako toploj vodi 
leži bolesnik samo 15 minuta. Po- 
slije takve kupelji osjeća se svaki 
čovjek osvježenim i ojačanim. I. S. 


Kuhinjski kalendar 

Kolovoz 

Ponedj. 

7 

Objed: Juha od luka. Varivo od 
bundeva s faširanim odrescima. 

Večera: Kajgana s kiselim kra- 
stavcima. 

Utorak 

8 

Objed: Juha od mrkve. Punje- 
ne paprike. 

Večera: Punjene paprike od 

objeda. Dinje. 

Srijeda 

9 

Objed: Talijanska juha od zele- 
nja i rajčice s rižom. Savijača sa si- 
rom. 

Večera: Slanina s kruhom i lu- 
kom. 

Četvrtak 

IO 

Objed: Pileći paprikaš sa žli- 
čnjacima. Pita s jabukama. 
Večera: Žganci s mlijekom. 

Petak 

11 

Objed: Juha od piva. Slatki ku- 
pus s rajčicama i pofeznama. 
Večera: Drobljenac sa salatom. 

Subota 

12 

Objed: Juha od gljiva. Teleća 
jetra s kašom od krumpira. Lube- 
nice. 

Večera: Riža na mlijeku. 

Nedjelja 

13 

Objed: Juha od telećih kosti s 
rižom. Pečena guska, pirjani kupus 
i roščići od krumpirova tijesta. Ja- 
buke pržene u tijestu. 

Večera: Guska i kupus od obje- 
da'. Dinje. 

Ponedj. 

14 

Objed: Juha od celera. Musaka. 
Večera: Prženice. 

Utorak 

15 

Objed: Juha od krumpira. Ćevap 
na ražnju. Naduvak od jabuka. 
Večera: Kruh s maslacem i čaj. 

Srijeda 

16 

Objed: Prežgana juha. Punjeni 
luk s umakom od krastavaca. 
Večera: Kajgana s vrganjima. 

Za dobru djecu 


• - - -v ; : 

Zadruga peradi Slika i riječi od Zorke Sever 



U našemu peradnjaku 
Vidiš perad uprav krasnu, 
Uz kokice pijetla jaka, 

Uz gusana patku masnu! 

I perlinke uz purane — 
Svake boje — svake mane! 

Nema dana, da se ovdje 
koji s drugim ne potuče 


Svadljiv puran pjevca tjera, 
A gusak ga za rep vuče! 

No kada se vali pilad 
Ili pačad — ii’ purani, 

Svi su oni od sve braće 
Baš jednako milovani! 

Naš se pijeto rado svađi 
Sa racakom i puranom, 


Sa perlinkom i perlincem 
I sa starim din-gusanom! 

Ali čudo! Kad nam kući 
Koja tuđa perad dođe, 

Svi su složni kao jedan, 

Tuđin uz njih slabo prođe. 

Nek pokuša tuđi pijeto, 

Da se koki umiljava, 

Brzo će ga proći volja, 

Brže ga zaboljet glava! 

Nek susjedov puran prhne 
Preko plota — što mu godi, 

Za bradu ga pijeto ščepa, 

Natrag k plotu odmah vodi! 

Do ograde još ga kljucne 
I po glavi dva-tri puta, 

Prek plota ga cijelo društvo 
Tjera bormeš vrlo ljuta. 

I ako su raznog roda, 

Razne ćudi, razne boje, 

Ipak dom svoj složno ljube — 
U našu se perad broje! 


SVJETSKI 


1. srpnja: Produženje njemačko- 
francusko trgovačkog sporazuma. 

2. Velika napetost radi Danziga. 
Poljska sprema notu protiv mi- 
litarizacije grada. 

3. Od 1. srpnja engleski vojni sud 
u Palestini osudio na smrt 59 
osoba. 

5. Engleski »Times« ističe, da troj- 
ni savez Engleske, Francuske i 
Sovjetske Rusije već postoji, dok 
iz Moskve vele, da nema još spo- 
razuma. — Međusobno protjeri- 
vanje talijanskih i francuskih no- 
vinara. — Roosevelt za ukidanje 
zabrane izvoza oružja iz Amerike. 
— Sv. Otac Papa ukinuo zabranu 
nad francuskim dnevnikom »Ac- 
tion Frangaise«. 

6. Javlja se, da u Americi ima 11 
milijuna nezaposlenih. 

8. Engleska delegacija stigla u To- 
kio za pregovore radi koncesija 
na Dalekom Istoku. 

9. Strašna eksplozija kod Salaman- 
ce u Španjolskoj. 90 mrtvih, 200 
ranjenih. 

10. Borbe između Roosevelta i ame- 
ričkog senata radi zakona o ne- 
utralnosti. — Chamberlain izjavio 
u govoru, da je sam njemački 
kancelar ugovorom s Pilsudskim 
zajamčio sadašnje pravno stanje 
Danziga do g. 1944. 

11. Talijanski vanjski ministar Ciano 
svečano dočekan u Barceloni. 

12. Odlučene zajedničke vježbe en- 
gleskih i francuskih zračnih sila. 

— Proslava 150-godišnjice fran- 
cuske trobojke u Parizu. 

14. Franco izjavio, da novi španjol- 
ski režim nije ni talijanski ni nje- 
mački. On je za neutralnost, dok 
ne bude ugrožena čast i terito- 
rij Španjolske. Pozvan je od grofa 
Ciana u Rim. 

15. Započeli britansko-japanski pre- 
govori u Tokiju. Na sastanku 
Franca i grofa Ciana odlučuje se 
pojačavanje talijansko-španjolske 
suradnje. 

17. Japan prijeti, da će pojačati blo- 
kadu u Kini, ako Engleska ne na- 
pusti svoj program prema Čang- 
Kaj-Šeku. — Knez-Namjesnik Pa- 
vle u Londonu. 

19. Roosevelt nije uspio nagovoriti 
Američki Kongres, da ustane 
protiv zakona o neutralnosti. 

20. Osim Nijemaca selit će iz Tirola, 
koji je pod Italijom, i Švicarci. 

21. Engleski ministar kolonija Mac- 
Donald izjavio je u povodu pale- 
stinskog pitanja: »Engleski na- 
rod je najveći prijatelj židovskog 
naroda!« — S Njemačke strane 
izjavljuju, da Njemačka ne će u 
rat zbog Danziga, ali ne odustaje 
od svojih zahtjeva. 

22. Roosevelt, radi neuspjeha na 
Američkom Kongresu u pitanju 
neutralnosti, izjavio, da će apeli- 
rati na narod. 

24. Vijesti o englesko-japanskom spo- 
razumu, kojim je Engleska pre- 

Prodaja i vlastita izradba svih vrsti 
muških i ženskih šešira i kapa. 
Primaju se popravci uz vrlo solidne 
cijene. 

Preporučam se cij. mušterijama. 


pustila Japanu slobodne ruke u 
Kini. — Francuska predala San- 
džak Aleksandretu Turskoj. 

25. Netočne vijesti o nemirima među 
generalima u Španjolskoj. — Za- 
počeo Kongres Krista Kralja u 
Ljubljani. 

26. Raspisani engleski izbori za 26. 
listopada. — Slovačka podijelje- 
na na 6 upravnih oblasti. — Jav- 
lja se, da je od početka sovjet- 
sko-japanskog rata srušen 691 so- 
vjetski avion. 

27. U. S. A. otkazala trgovački ugo- 
vor s Japanom. — Čang Kaj Šek 
za borbu protiv Japana, iako ga 
je Engleska napustila. 

28. Poplave u Kini zaustavile japan- 
sku vojsku. 

29. Španjolsko zlato vraćeno iz Fran- 
cuske. Produljen mandat francu- 
skoj komori do g. 1942. — Bje- 
žanje Iraca iz Engleske radi za- 
kona protiv terorizma. 

30. Britanija promijenila stav prema 
Japanu. Demonstracije protiv Bri- 
tanije. — Završetak Kongresa Kri- 
sta Kralja u Ljubljani. 

PJESNIK I UREDNIK. Neki 
mladi pjesnik s valovitom ko- 
som i okrajcima na odijelu od 
crne svile, koja mu je na široko 
lepršala, dođe u uredništvo i 
upita glavnog urednika: 

»Šta mislite o mojoj poslje- 
dnjoj pripovijetki, što sam 
vam je poslao?« 

Urednik mu pruži ruku i vrlo 
veselo reče: 

»Veoma me veseli, što čujem, 
da je ta bila posljednja!« 

PIŠČEVA OSVETA. Neki pi- 
sac posveti knjigu vojvodi de 
Rohan. Kad se prevario u njego- 
voj blagodarnosti i ne dobi ni- 
šta, uvrsti u drugom izdanju po- 
svetu među tiskarske pogreške. 

SNOBOVI BIBLIOFILI. Za 
ljubitelje knjiga, koji gledaju 
samo na vez, govorio je Lauret 
Tailhade: 

»To su sladokusci, koji od pu- 
ževa ne jedu nego kućice.« 

TERMOMETAR. Liječnik: 
»Evo, dragi gospodine, tu vam 
je termometar. Stavite ga svo- 
joj ženi pod jezik, nakon dvije 
minute izvadite ga i pročitajte 
temperaturu.« 

Muž: »Nemate li možda, go- 
spodine doktore, kakav termo- 
metar, koji se mora držati u 
ustima pola sata?« 

KAD ČOVJEK DUGO SPAVA. 
Poznati madžarski pisac Franc 
Molnar ima običaj da dugo spa- 
va. Jednom je bio zamoljen od 
jednoga prijatelja, da nastupi 
kao svjedok u vrlo važnoj par- 
nici. Molnar se izgovarao, da će 
mu to biti nemoguće, jer da ne 
vjeruje, da će moći ustati već u 
deset sati. Međutim ipak je mo- 
rao ustati, jer je prijatelj došao 
i izvukao ga prije deset sati na 
ulicu. Kada je Molnar vidio da 
ulicom ide više ljudi, začudio se 
i zapitao je prijatelja: 

»Nerazumljivo je ovo, što se 
događa; zar su ovo sve svjedo- 
ci i svih si izvukao iz kreveta?« 

TRAŽI SE RADNIK. Pitali je- 
dnom nekoga gospodara na selu: 

»Dolazi li ti mnogo prosja- 
ka?« 

»O ne! Metnuo sam cedulju 
na vrata, pa od onda nema ni- 
jednog.« 

»Pa šta si napisao? ,Ljut 
pas’?« 

»Ne. Napisao sam: , Traži se 
radnik’.« 

U KONVIKTU. Prefekt pita 
đaka: 

»Zašto si dobio drugi red?« 

»Nisam znao prirodopis.« 

»A šta te je pitao g. profe- 
sor?« 

»Pitao me, što ima krava na 
nogama.« 

»No, pa što ima?« 

Kajveća katolička tvrtka glazbala d državi 


»No, reci!« 

»Papuče!!!« 

POD VJERONAUKOM. »E, 
djeco, znate li, tko je napisao 
psalme?« 

Nitko ne zna, kad se diže Mi- 
so, pa će kroz plač: 

»Velečasni, nisam ja!« 

Velečasni je ljut, pa će Misi: 

»Sjedi, nevaljanče! Ako mi 
nitko ne odgovori na to, svi ćete 
ostati u zatvoru!« 

U razredu nasta strah, kad li 
se velikodušno podiže Stipo: 

»E ... pa ... ja sam to bio . . . 
Ali vam obećajem, da ne ću ni- 
kada više!« 

U GOSTIONI. Gost: »Molim 
vas, gospodine gostioničaru, re- 
cite mi, što je to s vašim psom? 
Već sam ga dvadeset puta po- 
tjerao, ali on se neprestano vra- 
ća i sjeda kraj mene i gleda u 
svaki moj zalogaj. Molim vas, 
odvedite ga, da mogu mirno 
jesti.« 

Gostioničar: »Da, da, 

naš Floki je veliki prevejanac. 
Sigurno ste dobili tanjur, na 
kojemu i on dobiva svoje jelo.« 


D obrijan kao strijeljao 



Kad je glava čike našeg Ništa zato, što baš točno Za dva puna metra niže Glete čuda: naciljao! 

u brizi i muci, ne pogodi metu, spustila se meta: kao nikad prije, 

onda kreće na »streljanu« glavno da se hitac čuje čika puca u visinu — sa lovinom ide kući, 

sa puškom u ruci! po cijelome svijetu! ništa ga ne smeta. a brk mu se smije! 

Ručni rad 


Pleteni prsluk za sunčanfe 



Ovaj pleteni prsluk za sun- 
čanje radimo za djevojčicu od 


8 do 10 godina. Potrebno nam 
je 100 grama vune u svijetlo- 
modroj boji, malo narančaste 
vune, 2 pletenke i 1 kačkalica 
br. 4. 

Započet ćemo dalje sa 72 oči- 
ce. Pletemo 1 očica krivo, 1 oči- 
ca pravo 4 cm. Dalje pletemo 
ovako: 3 reda jersey, 6 redova 
ovako: 1 očica pravo, 1 očica 
krivo, u slijedećem redu iznad 
pravih krive, iznad krivih očica 
prave. Tako radimo izmjenično 
kroz 19 cm. Za izrez ruke zavr- 
šimo sa svake strane po 12 oči- 
ca. Onda završimo srednjih 12 
očica. Sada radimo svaku stra- 
nu posebno. Završimo dalje za 
izrez oko vrata 2 puta po 2 oči- 
ce. Ostalo nam je 12 očica, koje 
pletemo joS 17 cm. Onda opet 
dodajemo za naprijed 12 očica 


(za ispod ruke). Za vratni izrez 
dodamo najprije 2 puta po 2 
očice i jedan put 6 očica. Dalje 
pletemo ravno. Na svakoj prugi 
pletenoj jersey načinimo rupi- 
cu iza 3 očice od kraja tako, da 
2 očice pletemo zajedno, 1 očicu 
nametnemo. Kad smo ispleli 19 
cm ravnoga, ostavimo te očice 
i ispletemo drugu polovicu isto 
kao prvu, a onda navučemo sve 
očice na jednu iglu i pletemo još 

4 cm: 1 očica pravo, 1 očica kri- 
vo. 

Sašijemo strane ispod ruku. 

5 kačkalicom načinimo oko ru- 
ku i vrata kratke štapiće. Od 
vune ćemo sfrkati jednu traku, 
provučemo ju kroz rupice na le- 
đima, načinimo 2 pompona i 
prišijemo na krajeve trake. 

Z. L. P. 




Križaljka 

Složio Lj. Perini ć, Zagreb 

Vodoravno: 2. franc. zlato, 3, inic, hrv, 
knjiž., 5. upitna čestica, 8. egip. bog Sunca, 9. 
začini, 11. ime rumunjskoga kralja, 13. noćna 
ptica, 15. sakupljati na hrpu, 19. središte okre- 
taja, 20. veznik, 21. tri riječi: pok. zamjenica 
(ž. r.), rijeka u Franc., (slovo predz. u alf.), 22. 
kukac (bode!), 24. prenos robe devama (k-r), 


25. hrv. rijeka, 27. latinska zamjenica (sr. rod), 
28. prislov, 29. grob, 30. kratica u naslovu (pi- 
sma!). 

Okomito: 1. vrsta gorja (krševito), 2. dvi- 
je riječi: dio glave, pašnjak, 3, đavoli (množ. u 
dijalektu), 4. vrsta igraće karte, 6. planina u Sr- 
biji (Vladimir i . . .), 7. dvije riječi: ruda (meka- 
na), dom. životinja, 10. dvije riječi: m. ime (mi- 
ljenik Isusov!), glavni grad Turske, 11. blato, 12. 
dvije riječi: šumsko stablo (crnogorica), slaven- 
sko drvo, 14. đavao (tuđ. bez prvog slova), 
15. žensko ime, ufanje, 16. rimski kućni bog, 
18. pripada Izaku, 23. igraća karta, 26. mjera za 
površinu. 


Rješenje treba poslati do 20. kolovoza. Medu 
odgonetače podijelit će se 20 lijepih romana. 


Rješenje i nagrade iz br. 19 

V o d o ra v no: 2. oro, 4. bakanal, 6. ub, 7. 
(p)aša, 8. ar, 10. ime, 11. sv., 12. vi, 14. nada, 15. 
koža, 17. so, 19. pa, 20, narav, 21, osti. — Oko- 
mito: 1. prašuma, 2. oka, 3. ona, 4. b. b., 5. la, 
6. us, 9. ro, 11. sa, 11a. V. D. (Velimir Deželić), 
12. vo, 13. fž, 14. nos, 16. aqa, 18. osa, 19. pas. 


Po 5 romana dobili su M. Perković iz S., / O. 
Narandić iz B. Po l knjigu: Lj. Karajčev iz N. B. r 
Dasović iz K., Š. Pavletič Iz K., D. Po je iz G„ 
V. Kraljić iz S., Lj. Zivković iz S., 5. Segarič iz 
S. Herula iz P., fra Mihajlo Tomašinec iz Za- 
greba i A. Peranič. 



